MUP: Uhapšeno 27 osoba zbog korupcije i finansijskog kriminala - KRIK\nMUP: Uhapšeno 27 osoba zbog korupcije i finansijskog kriminala\nObjavio/la KRIK.rs jun 4, 2018\nPolicija je u više akcija uhapsila 27 osoba i podnela krivične prijave protiv još 102 osobe zbog sumnje da su krivičnim delima iz oblasti korupcije i finansijskog kriminala oštetile budžet države i drugih privrednih i fizičkih lica za više od 1,2 miliona evra.\nAkcije su sprovedene na teritoriji Beograda, Aleksinca, Pirota, Niša, Čačka, Kragujevca, Kikinde, Leskovca, Pančeva, Požarevca, Sremske Mitrovice i Subotice.\nKako se navodi u saopštenju MUP-a osumnjičeni se terete da su od 2008. godine do danas počinili više krivičnih dela: zloupotreba službenog položaja i položaja odgovornog lica, prevara, pranje novca, falsifikovanje novca, neovlašćeno organizovanje igara na sreću, nedozvoljena trgovina, prouzrokovanje lažnog stečaja, poreska utaja i nedozvoljen promet akciznih proizvoda.\nMeđu uhapšenima je i direktorka Centra za socijalni rad u Babušnici. Ona je, kako se sumnja, tokom 2016. godine zaključila pet ugovora sa jednim mobilnim operaterom, na osnovu kojih je za potrebe Centra preuzela šest mobilnih telefona. Telefone je, kako se sumnja, dala na korišćenje svojim ćerkama i drugim licima koja nisu zaposlena u Centru za socijalni rad. Direktorka i još jedan rukovodilac ove institucije osumnjičeni su da su sa računa Centra plaćali račune za šest mobilnih telefona i tako naneli štetu od oko 390 hiljada dinara.\nU Požarevcu je uhapšen muškarac pod sumnjom da je od januara 2015. do decembra 2017. godine sačinio i za 2.000 evra prodao tri falsifikovane diplome srednje medicinske škole, koje su kupci koristili prilikom zaposlenja.\nPolicija je u Kragujevcu uhapsila jednu osobu zbog sumnje da je neovlašćeno organizovala igre na sreću čime je nanela štetu Ministarstvu finansija od 3,8 miliona dinara.\nJedna osoba uhapšena je u Sremskoj Mitrovici zbog sumnje da je falsifikovala novac. Uhapšeni se tereti, kako se navodi u saopštenju, da je pokušao da međunarodnom autobuskom linijom transportuje 4.000 evra za koje se sumnja da su falsifikovane. Policija je prilikom pretresa stana i drugih prostorija pronašla i oduzela još 1.200 evra za koje se, takođe, sumnja da su falsifikovane.\nIzmeđu ostalog, policija je u Nišu uhapsila odgovorno lice preduzeća „Dragauto“ i podnela krivičnu prijavu protiv još jedne osobe zbog sumnje da su utajile porez. Oni se terete da su od januara do marta ove godine posredstvom kompanije „Dragauto“ prodali veći broj polovnih automobila pri čemu su uglavnom sačinjavali fakture i ostalu dokumentaciju, a naplaćivali u gotovom novcu na ruke. Novac u iznosu od 37,7 miliona dinara, kako se sumnja, potrošili su za sopstvene potrebe. Takođe, osumnjičeni se terete da nisu obračunali i uplatili porez čime su oštetili državni budžet za 8 miliona dinara.\nMinistarstvo unutrašnjih poslova saopštilo je da je podnelo krivične prijave protiv 102 osobe. Među njima su i policajci osumnjičeni da su zloupotrebili službeni položaj.\nTako, krivična prijava podneta je protiv rukovodioca Regionalnog centra prema Bugarskoj, pomoćnika rukovodioca Dežurne službe i dva policijska službenika u centru. Oni su osumnjičeni da su sačinili službena dokumenta neistinitog sadržaja. Naime, iako je termovizijskom kamerom zabeleženo da je u vozilu krijumčareno 13 ilegalnih migranata, policajci su događaj predstavili kao pronalazak napuštenog vozila. Na taj način su, kako se sumnja, nepoznatim izvršiocima omogućili da izbegnu krivičnu sankciju.\nTri saobraćajna policajca terete se da su u više navrata, prilikom obavljanja saobraćajne kontrole na Smederevskom putu, dozvolili vozačima da izbegnu prekršajnu odgovornost. Vozači su bili u prekršaju jer su imali vozila sa zatamnjenim staklima, a nisu posedovali uverenje o ispunjenosti uslova koje izdaje Agencija za bezbednost saobraćaja.\nPo nalogu Tužilaštva za organizovani kriminal policija je podnela krivičnu prijavu protiv dve osobe zbog sumnje da su pomiogle pri pranju novca. Osumnjičene se terete da su okrivljenima za trgovinu drogom omogućile da obave konverziju i prenos novca, iako su znale da novac potiče od krivičnog dela. Kako bi prikrile stvarne vlasnike novca, njime su na svoje ime kupile stan i automobil.\nMilica Vojinović i Dragana Pećo\nJoš se ne zna ko je obio stanove novinarkama KRIK-a\nNebojša Stefanović (foto:krik.rs)\nMinistar Stefanović između prekršaja i krivičnog dela\nMUP: Zaplenjeno 77 kilograma heroina\nNenad Vuksanović kaže:\njun 5, 2018 u 07:46\nAuuuu … 360.000,00 din? To je već krupan kriminal. A ja se čudim što gradjani Srbije teško žive … Kad ono zbog tih šest mobilnih telefona. I pride ova dva saobraćajca koji nisu naplaćivali kazne. Sad će nam sigurno krenuti naglo nabolje čim su oni pohapšeni!


STRELCI POČASNIH GOLOVA\nOčekivano ili ne, glasački listić za predstojeće izbore ponovo je poprilično popunjen. Kao i u svim prethodnim slučajevima, i u tekućem izjašnjavanju građana na predsedničkim izborima broj kandidata ni na koji način direktno ne utiče na ishod. Političke okolnosti su toliko složene da bi izbori bili neizvesni i da je broj kandidata i manji i veći od postojećih devet, koliko je na poslednjoj sednici u 2007. godini potvrdio RIK.\nKao što su aktuelni izbori istinski neizvesni, tako je gotovo apsolutno izvesno da će u drugi krug ići lider Demokratske stranke Boris Tadić i lider Srpske radikalne stranke Tomislav Nikolić. Njihova trenutna prednost u odnosu na ostale kandidate tolika je da je mogućnost da u drugi krug uđe neko drugi isključivo apstraktno teorijska, tačnije zamisliva, ali u isti mah apsolutno neostvariva. Pomenuto saznanje o šansama kandidata spada u red opštepoznatih istina srpske političke scene. Izvesno je da ova istina nije ekskluzivni posed agencija za istraživanje javnog mnjenja, političkih komentara, ili pak izbornih štabova DS-a i SRS-a, već je poznata i verovatno spoznata i od drugih kandidata.\nUprkos gorčini saznanja o nemogućnosti izbornog trijumfa, izborna ponuda obuhvata još sedam kandidata. Njihova motivacija nije isključivo vezana za lične ambicije i ideološko-političku idiosinkraziju, već ima značajno realpolitičko i medijsko utemeljenje. Iako im je nemogućnost pobede zajednički imenitelj, jasno je i da različiti kandidati imaju različit nivo političke relevantnosti, kao što je sasvim prirodno da imaju različite motivacije, očekivanja i ishode tokom i nakon izbora.\nSvakog kandidata-autsajdera i sve njih zajedno motiviše želja da se politički i medijski profilišu u nadmetanju za ozbiljnu i autoritativnu funkciju kakva je mesto predsednika Srbije. Po slovu i duhu Ustava, mesto predsednika je mesto sa najvišim stepenom demokratskog legitimiteta. Predsednik se neposredno bira od svih građana Srbije, što simbolički i politički podiže nivo relevantnosti ovog mesta na najviši nivo. Konkurišući za mesto prvog čoveka države, svaki kandidat – bez obzira na šanse za pobedu – dobro osmišljenom i efektno sprovedenom kampanjom dobija na oreolu državnika. Uz to, predsednički izbori su šansa za medijsku i svaku drugu promociju određene ličnosti i njegove političke opcije. TV nastupi, spotovi, plakati, internet prezentacije, bilbordi, pisma građanima, suveniri i ostali propratni sadržaji sami po sebi podižu kako nivo poznatosti, tako i nivo prepoznatljivosti jedne političke ličnosti.\nPored opštih motiva vezanih za imidž kandidata, nesumnjivo važan pokretač jeste provera i jačanje kadrovsko-organizacione strukture stranke. Izbori su, naime, prilika da se proveri snaga stranačke infrastrukture, njena operativna moć da sprovede zahteve kampanje, posebno u domenu uličnih aktivnosti (organizacija štandova, deljenje propagandnog materijala) i takozvane door to door campaign (kampanje od vrata do vrata, namenjene neposrednoj motivaciji članova i pristalica da učestvuju u izbornom izjašnjavanju). Takođe, izbori mogu biti šansa za sticanje novih pristalica, dakle odlična prilika za poboljšanje organizacione i kadrovske stranačke infrastrukture. Moć medija, privlačnost politike po sebi može biti motiv za uključivanje u stranački život kako običnog čoveka, tako i moćnog pripadnika ekonomske, kulturne ili medijske elite. Zato neka predsednička kandidatura može poslužiti i kao mamac za nove ljude u strankama. I poslednji – nikako ne manje važan motiv – jeste mogućnost otvorene ili prikrivene političke trgovine u drugom izbornom krugu.\nU neizvesnom odmeravanju, kakvo će biti aktuelno odmeravanje Tadića i Nikolića, svaki glas, posebno onaj u drugom krugu, ima veliku težinu. Posmatrajući izborne prognoze i analizirajući realne izglede kandidata, tekuća izborna trka spada u red najneizvesnijih u poslednjih nekoliko godina. Upravo ta neizvesnost otvara mogućnost sticanja konkretne kratkoročne ili dugoročne političke i stranačke koristi podrškom nekom od favorita u drugom krugu.\nPored opšte političke motivacije, svaka kandidatura ima svoje vlastite motive, očekivanja i ishode. Kandidature Marijana Rističevića i Jugoslava Dobričanina govore u prilog tezi da u Srbiji svako sve može da proba, ma kako to smešno i neozbiljno izgledalo. Rističević i Dobričanin su po slovu Ustava i zakona mogući i legitimni politički marginalci, koji osim lične idiosinkrazije i eventualno lošeg humora ne mogu ništa ponuditi javnosti Srbije. Nikog ne treba da čudi ukoliko ne osvoje ni 10.000 potpisa, koliko je bilo potrebno za podnošenje kandidature.\nSličan ishod, kao i po mnogo čemu sličnu motivaciju ima kandidatkinja Pokreta snaga Srbije Milanka Karić. Njena kandidatura je utoliko grotesknija ukoliko se uzme u obzir da je motiviše nostalgija za vremenima kada je njen suprug Bogoljub Karić osvojio skoro 600.000 glasova i verovatno donekle uticao na ishod izbora u drugom krugu podrškom Borisu Tadiću. Ma koliko se trudila da odbrani suprugovu opsesiju politikom, Milanka Karić će doživeti politički poraz koji je lično neće mnogo dotaći. Iz iskustva porodice Karić jasno je da uživanje u sumnjivo stečenim milionima dolara predstavlja solidnu emigrantsku utehu u nedostatku socijalnog priznanja u zemlji iz koje potičete.\nZa razliku od unlucky looser -a, Milanke Karić, Dobričanina i Rističevića, kandidat mađarske zajednice Ištvan Pastor uspeo je da objedini mađarski nacionalno-politički korpus i, s pravom, konkuriše na 80.000 glasova u prvom krugu izbora. Pored ujedinjenja često razjedinjenih mađarskih stranaka, njegova kandidatura povlači i jasnu političku agendu koja može poboljšati status ove nacionalne zajednice kako u pregovorima sa jačim kandidatima između dva kruga, tako i u odnosu na državu Srbiju.\nZa razliku od lokalne, tačnije manjinske političke relevantnosti Pastorovog učešća na izborima i krajnje političke irelevantnosti kandidatura Dobričanina, Rističevića i Milanke Karić, kandidature lidera LDP-a Čedomira Jovanovića, lidera NS-a i ministra infrastrukture Velimira Ilića i uticajnog socijaliste Milutina Mrkonjića imaju određeni politički smisao u aktuelnom političkom trenutku. Njihova motivacija, očekivanja, ulozi i ishodi nastupa nisu nebitni kako za odnos snaga na ovim izborima, tako i za političke odnose u skorijoj i daljoj političkoj budućnosti Srbije. Nasuprot pominjanim političkim marginalcima prvog reda, koji jesu i isključivo mogu biti unlucky loosers , pomenuti trio može imati, pored oreola unlucky looser -a, i oreol lucky looser -a, posebno ako se pametno izjasni u pogledu podrške jakim i favorizovanim kandidatima u drugom krugu.\nMrkonjićeva kandidatura predstavlja pokušaj SPS-a da poboljša pozicije u biračkom telu i vrati optimizam među članstvo i simpatizere. Prolazeći kroz Scile i Haribde unutarpartijskih borbi za prevlast, Dačić i lojkompanija odlučili su se za Mrkonjića kao kandidata za predsedničke izbore, što je izbor po meri SPS-ovih mogućnosti. Ovaj kandidat relativno je prepoznatljiv široj javnosti Srbije. Samozvani heroj obnove nije ništa drugo do personifikacija kontinuiteta sa Slobodanom Miloševićem. Ovaj stameni politički veteran dovoljno je vešt „orator“ da sebe i druge uveri da može i više i bolje od drugih. Mrka je na liniji političkih sentimenata i načela penzionerskog konzervativnog plebsa koji podržava socijaliste. Onaj čija „dela govore“, figura uz koju sjajno ide izborna koalicija PUPS - a i SPS-a. Slatkorečiva, u isti mah praznjikava, banalna i nerealna ideologema o socijalnoj pravdi, protokomunistički žargon udarnika, imidž pravednog preduzetnika posvećenog stvari „sužanja koje mori glad“, Mrka kao sportista i humanista, odan liku i delu Slobe, prijatelj Mire.\nTreba imati na umu da takav kakav je Mrkonjić korespondira naumu socijalista da složenu i konfuznu situaciju oko KiM i evroatlantskih integracija iskoriste za kreiranje alibi priče za Miloševićevu politiku. U nedostatku intelektualnih i moralnih kapaciteta za promene, ova medijsko-politička strategija smatra se zalogom za, navodno, veliki povratak partije na političku scenu. Uspeh Mrkonjićeve kandidature je osvajanje većeg broja glasova nego na prošlim parlamentarnim izborima, neuspeh je manje od toga, dok je 5 do 6 odsto podrške stabilizacija rejtinga Socijalističke partije.\nZa razliku od sportsmana sa beogradskog asfalta iz radničke porodice, tovariša Mrke, Velimir Ilić predstavlja lice i naličje Srbije među šljivama. Deklarativno podržan od koalicionog partnera DSS-a, drugi kandidat vladajuće koalicije postavio je sebi nemale ciljeve – ulazak u drugi krug. Nominalno, on ima breme rezultata narodnjačke koalicije iz januara 2007, što će reći nešto iznad 16 procenata podrške. Verovatno je da samog Ilića ovo saznanje čini više nespokojnim nego što mu daje – kako bi se to mornarski reklo – vetar u leđa. Ilić ne mora da opravda podršku DSS-a tako što će osvojiti pomenutih 16 odsto, ali je ishitrenom i u isti mah zakasnelom kandidaturom (koju je podneo 30. 12. 2007) sebe stavio u poziciju da ugrozi i svoj koalicioni potencijal i politički prestiž u odnosu na nahijske političke lidere poput Palme, Bidže, Rake, Veroljuba Stevanovića i slične. Ova, po Ilića nepovoljna okolnost dobija na značaju posebno ako ode ispod pet odsto, što nije neverovatno, naročito ako se uzme u obzir blaga podrška DSS-a i ne tako dobro osmišljena predizborna kampanja.\nPrema do sada viđenom, Ilićev nastup i kampanja kreću se u granicama očekivanog. Slogan „Iz narod za narod“ nemušta je repriza kampanje narodnjaka iz 2007. Iako su u potpunosti u duhu Koštuničine političke agende, Ilićevi politički stavovi pre svega su individualna improvizacija. Dakle, politika bez arome ozbiljnosti i temeljnosti, preko potrebne za državnički nastup i imidž budućeg predsednika. Odnos prema koalicionom partneru DS i njenom kandidatu očekivano, i donekle s razlogom, nekorektan. Ipak, ma kako psihološki razumljiva, ova nekorektnost ima negativni učinak. Ona naime, otvara gomilu političkih i medijskih sukoba, od kojih Ilić ne profitira, već gubi zato što ne može nikoga da pridobije za svoju stvar.\nZa razliku od mnogih kandidata, Ilićev vizuelni izgled je autentičan. Predizborni plakat je sa najmanje uticaja Adobeovog Photoshopa, dok je spot vizuelno i dramaturški banalan, valjda po ukusu Ilićevog biračkog tela. Obraćanje medijima zasada nešto manje od skandala, ali još daleko od profesionalnog. Komunikacija sa gradskim sredinama, posebno sa Beogradom, nikakva, a sa Vojvodinom zbog poznatih sporova oko autoputa loša. Upečatljivi momenti kampanje su bilo u duhu stereotipa o preduzimljivoj vlasti koja otvara puteve i podiže kvalitet života, bilo u duhu zabave miliona, u vidu koncerata Bore Čorbe, Ace Lukasa i Seke Aleksić.\nPrema scenariju kampanje, ta folk-rok parada treba da predstavlja svojevrsnu duhovno-emotivnu predigru za rešavanje statusa Kosova i problema saradnje sa Hagom, evropske integracije, ili pak dalje političke reforme, koje treba da politički inspiriše i predvodi predsednik Srbije. Malo je osnova za verovanje da će Ilić bilo koga podržati u drugom krugu, osim u slučaju da se ne pojavi varijanta saradnje između narodnjaka i radikala. Jednostavno, Iliću je Tadić mnogo dalje od Nikolića, između ostalog i zato što se kandidovao i zbog toga što više i netaktičnije kritikuje Tadića nego Nikolića. Eventualnu podršku Tadiću, sa nemalom dozom nelagode, može izgovoriti Koštunica, ali samo pod pretpostavkom usklađivanja u ovom trenutku sukobljenih političkih stavova DS-a i DSS-a o pitanju KiM i evropskih integracija.\nRazličit od Velje i Mrke, ali i od svih po svaku cenu, i ovog puta je lider LDP-a Čedomir Jovanović. Iako najmlađi predsednički kandidat, premda po svom psihološkom profilu sklon euforiji, Jovanović nije iluzionista a la Mrkonjić koji u trenu zapošljava milion radnika, niti narodni veseljak koji uz folk pevačice, pevače ili ocvalog rokera hvata zalet za predsednikovanje. Prema stavovima, on je neka vrsta evroatlantskog realiste koji servira obilje gorkih pilula srpskom biračkom telu. Nezavisnost Kosova, bezuslovna saradnja sa Hagom, suočavanje sa zločinima iz prethodne decenije, još liberalnija ekonomska politika od postojeće, dictum „reformisati, reformisati i samo reformisati“. U odmeravanju sa realnostima srpske politike i javnog mnjenja Jovanovićev najveći problem nisu ni poslovična intelektualna inertnost i moralni konformizam masa, ni politički oportunizam potencijalnih i stvarnih saveznika privrženih evroatlantskoj stvari, ni brojnost neprijatelja na političkoj i medijskoj sceni. Najveći problem ovog ambicioznog delatnika je njegova nedovoljno razjašnjena uloga u prvim godinama DOS-ove vlasti, ali i isključivost i fanatičnost revolucionara, odnosno pretenzija da se nevesela i gorka istina o neposrednoj istoriji i gorkoj savremenosti saopšti sa predubeđenjem o vlastitoj intelektualno-moralnoj superiornosti, koja često nije ništa drugo do krajnja tačka netrpeljivosti prema političkim suparnicima i neistomišljenicima.\nUz sve uvažavanje prava na različitost, LDP-ov program je čudna ideološko-politička mešavina zahteva za brzim i radikalnim reformama, umiksovana sa usplahirenim priznanjem genocidnog karaktera srpske nacije, odnosno politika prihvatanja ratnog poraza oivičena prekomernom dozom optimizma. U krajnjoj konsekvenci LDP-ova politička agenda vrhuni u real-politici u kojoj je izbrisana razlika između interesa Srbije i interesa NATO i EU. Uprkos nezanemarivoj medijskoj logistici, a s obzirom na stanje na političkom tržištu i javnom mnjenju, ovakva politička postavka teško može imati bilo kakvo ozbiljnije i masovnije utemeljenje u doglednoj budućnosti.\nS onu stranu političke strategije i taktike, čisto tehnički posmatrano, LDP-ova skupa kampanja solidno targetira odgovarajuće socijalne slojeve i vrednosne orijentacije. Slogan „Život je zakon“ nešto je apstraktniji od prošlogodišnjeg entuzijastičkog „Od nas zavisi“. Ali i taj i takav slogan pristojno obavlja posao, posebno kada se ukrsti sa spotovima u kojima je mahom prikazana mlada urbana populacija, koja odlučno šalje poziv za podršku Čedomiru Jovanoviću. Njegov uspeh je osvajanje svakog procenta iznad prošlogodišnjih pet odsto iz parlamentarne kampanje, neuspeh je svako spuštanje iza te brojke, a ponavljanje broja glasova ili neko zanemarivo odstupanje gore ili dole može se smatrati dokazom da je LDP uspostavila stabilno jezgro pristalica.\nZa razliku od Mrkonjića i Ilića koji će teško podržati bilo kog favorita, Jovanovića podrška Tadiću ne bi mnogo politički koštala, posebno u svetlu ne tako nemogućeg pucanja krhke vladajuće koalicije po pitanju KiM i evroatlantskih integracija. Štaviše, podrška Tadiću pokazala bi da Jovanović može biti jači od ličnih animoziteta, politički fleksibilniji i racionalniji, što i nije tako malo u 2008, po svemu sudeći, još jednoj u nizu godina političkog i istorijskog raspleta.


PIORS: Akcijom protiv prevara u penzionom sistemu uštede od 20 miliona KM - Klix.ba\nBiH PIORS: Akcijom protiv prevara u penzionom sistemu uštede od 20 miliona KM\nPIORS: Akcijom protiv prevara u penzionom sistemu uštede od 20 miliona KM\n6.12.2014. u 15:10\nFond penzijsko-invalidskog osiguranja Republike Srpske (PIORS) je provodeći akciju “STOP prevarama, do penzije pošteno”, ostvario uštede više od 20 miliona KM.\nOva akcija traje od januara 2012. godine.\nSamo u jedanaest mjeseci ove godine pojedinačna obustava isplate penzije izvršena je u 27.481 slučaju, i po tom osnovu ostvarena je ušteda viša od 8,8 miliona KM.\nAkcija protiv različitih oblika pravara u penzijskom sistemu u RS-u najavljena je od nadležnih kao trajna.\nKao pojave prevara navedeni su: dvostruko korištenje prava, neregularne školske potvrde za korisnike porodične penzije, neregularne potvrde o životu, krivotvorenje dokumenatacije, kao i prikrivanje podataka važnih za ostvarivanje prava na penziju.\nZa cilj akcije postavnjeno je suzbijanje takvih prevara i nepravilnosti, odnosno preventivno djelovanje kako bi se svi procesi i postupci u Fondu PIO odvijali na potpuno zakonit i transparentan način.\nO rezultatima ove akcije, 3.decembra, su predstavnici Fonda PIORS-a informirali i članove Misije MMF-a.\nRazgovarano je o finansijskoj situaciji u Fondu, realizaciji prihoda u trećem kvartalu 2014. godine, najnovijim trendovima uplate doprinosa za penzijsko i invalidsko osiguranje, s osvrtom na uticaj majskih poplava na uplatu doprinosa, te uplati doprinosa od poljoprivrednih proizvođača.\nPosebna pažnja u razgovorima posvećena je finansijskom planu poslovanja za narednu 2015. godinu, te načinu rješavanja pitanja naplate doprinosa po osnovu potraživanja iz prethodnih godina.\n1h 21min 76\nRektorka: Siniši Malom će biti poništen doktorat


“Značajni napori u sprovođenju reformi orijentisanih ka priključenju EU moraju biti nastavljeni, kako bi bili razrešeni duboko ukorenjeni struktruralni problemi koji su kočili razvoj ove zemlje, uključujući socio-ekonomske uslove”, stoji u oceni EK. Jačanje vladavine prava i državne administracije na svim nivoima, a u skladu sa evropskim standardima, kao i dalji napredak u saradnji između svih nivoa vlasti, i dalje predstavljaju prioritet. Ukazano je da je Ustav BiH i dalje u suprotnosti sa Evropskom konvencijom o ljudskim pravima, shodno presudi u slučaju Sejdić-Finci. Takođe, stoji i da protokol o Sporazumu o stabilizaciji i pridruživanju, pokrenut jula 2016. treba da bude potpisan. Na polju borbe protiv korupcije ukazuje se na izvesni napredak postignut na polju poboljšanja međusektorske saradnje istražnih agencija, a uz to nadležni se pozivaju na postizanje pravnog rešenja za slučajeve praćenja i zastrašivanja novinara.\nUz ocenu da su pregovori o priključenju EU napredovali, u mišljenju je navedeno da su oktobarski parlamentarni izbori “obavljeni na transparentan način uz više učesnika”. Kaže se da je atmosfera bila takmičarska, uz generalno poštovanje osnovnih sloboda. Dodata je konstatacija: “Od relevantnih državnih institucija očekuje se da brzo i transparentno istraže navodne nepravilnosti u proceduri, obavljena hapšenja i privremeno zatvaranje dve mobilne komunikacijske platforme” - sve se dogodilo u toku izbornog dana. Sugeriše se nužnost za postizanjem više rezultata u borbi protiv korupcije i organizovanog kriminala. “U decembru 2015. godine Crna Gora je dobila poziv za priključivanje NATO-u, što je značajno dostignuće”, podvučeno je u oceni EK.\n“Nakon vanrednih izbora u aprilu, program nove srpske Vlade uključio je priključivanje EU kao svoj prioritetni cilj”, ocena je EK. Konstatuje se da je potrebno da Srbija produbi svoj angažman u dijalogu sa Kosovom, uključujući i primenu svih postignutih dogovora. Uz konstataciju da je liderska uloga Srbije u regionu od značaja za očuvanje regionalne stabilnosti, kaže se i da je Srbija učinila značajne korake ka tom cilju koji vode ka otvaranju prva četiri poglavlja u pristupnim pregovorima, uključujući vladavinu prava i normalizaciju njenih odnosa sa Kosovom. “Ukupna brzina pristupnih pregovora zavisiće posebno od održivog napretka u ove dve oblasti”, navodi se u mišljenju u kom se pozdravljaju ekonomske reforme uz ocenu da daju dobre rezultate, a sugeriše se i nužnost odstranjivanja političkog uticaja na pravosuđe. Uz to jasno se navodi da korupcija ostaje ozbiljan problem i da napori u borbi protiv nje tek treba da daju značajnije rezultate. U delu o osnovim pravima podvlači se ocena o medijskim slobodama: “Nije bilo napretka u poboljšanju uslova za puno ostvarivanje slobode izražavanja.”\nKomisija pozdravlja stupanje na snagu Sporazuma o stabilizaciji i pridruživanju od 1. aprila 2016. godine, jer isti predstavlja sveobuhvatan okvir za bliže političke i ekonomske odnose između EU i Kosova. Kosovo je preduzelo značajne korake ka ispunjavanju zahteva vezanih za liberalizaciju viznog režima, ali se sugeriše i da politički akteri moraju da pronađu način da prevaziđu produžavanje političke pat pozicije. Dijalog sa Srbijom ostaje na listi prioriteta, pa je navedno da je “Neophodno da Kosovo produbi svoj angažman u dijalogu sa Srbijom, uključujući implementaciju svih sporazuma.” Pohvaljuju se napori učinjeni na Kosovu sa ciljem gonjenja odgovornih za korupciju na najvišem nivou, te se ukazuje na zabrinjavajuće primere pretnji novinarima.\n“Ostaje zabrinutost zbog državnog zastoja koji ima negativan uticaj na funkcionisanje demokratskih institucija i ključnih društvenih oblasti”, navedeno je u mišljenju EK. Podvlači se nužnost da država u potpunosti primeni dogovor u Pržinu, te da obezbedi kredibilan izborni proces u odnosu na decembarske vanredne parlamentarne izbore. Posebno se ističe: “Napori specijalnog tužioca da uspostavi zakonski okvir, moraju biti podržani, a Parlament mora da utvrdi političku odgovornost za aferu prisluškivanja i njegovu sadržinu.” Kaže se i da je potrebno nadograditi poverenje sa Grčkom, na osnovu nedavno ostvarenog napretka, te preduzeti odlučne korake potrebne za rešavanje “pitanja imena”.\n"Albanija je nastavila stabilan napredak u smeru ispunjavanja pet ključnih prioriteta za otvaranje pregovora o prijemu", ocenjuje EK. Ključni ustavni amandmani jednoglasno su usvojeni u julu 2016., što označava početak detaljnih i sveobuhvatnih reformi pravosudnog sistema. Ovaj proces će obuhvatiti opširnu reevaluaciju sudija i tužilaca. Reforma državne administracije se sprovodi dosledno. Nastavljen je rad na uspostavljanu baze podataka o istragama koje su u toku, procesima i presudama u oblasti borbe protiv korupcije i organizovanog kriminala. Osnovna ljudska prava i dalje se poštuju, kako ocenjuje EK, u čitavoj zemlji.


Tech Fair u SC "Ušće" - Dan u Beogradu\nNaslovna » Izlasci » Sajmovi » Tech Fair u SC „Ušće“\nAh Neša 18. septembar 2011. Sajmovi Postavite komentar\nDo 25. septembra u SC „Ušće“ biće otvoren Sajam novih tehnologija „Pogledaj budućnost“.\nPosetioci mogu da se upoznaju sa najnovijim tehnologijama i razonodom uz dobru ponudu zabavne elektronike i najkvalitetnije igračke opreme i konzola. Mogu da se probaju 3D igre sa xBox konzolom na Samsung smart 3D televizoru, može da se „škljoca“ Nikon fotoaparatima, proveri brzina Asus kompjutera i testiraju najnoviji proizvodi kompanije Lenovo.\nSajam će posetiti i Lenovo DO Tour kamion koji je krenuo na putovanje kroz devet zemalja Evrope, među kojima se našla i Srbija. Biće stacioniran ispred „Ušća“ 19. i 20. septembra.\nTokom trajanja Sajma, u nizu prodavnica su za posetioce pripremili i popuste na računare, igračke konzole i mobilne telefone. (DuB)\nTagovibg svaštara sajmovi tehnologija ušće\nPrethodni Venčanice u Muzeju primenjene umetnosti\nSledeći Karikatura: Enzo Apicella


Zaplenom rekordnog tovara od 50 tona neprijavljenih cigareta raznih robnih marki 24. maja, presečen je još jedan organizovani lanac nelegalne trgovine akciznim proizvodima, saopšteno je iz Uprave carine Srbije. Detaljan pregled zaplenjenog tovara je u toku. “Očekuje se da ekvivalent masi od 50 tona bude gotovo 40 miliona komada nelegalnih cigareta, što bi bila najveća pojedinačna zaplena cigareta na granicama Srbije ikada zabeležena”, navodi se u saopštenju. Ceo slučaj otkriven je nakon što je tovar kamionima ušao u Srbiju iz Crne Gore sa namerom da tranzitira brodskim putem ka Rumuniji. Međutim, ubrzo se, ne prijavljujući prethodno robu koju prevozi, ponovo pojavio na srpskom carinskom području. Akcija je kulminirala zaplenom tri brodska kontejnera u luci Prahovo, na granici sa Rumunijom. U prethodnih pet godina, u Srbiji je zaplenjeno više od 712.000 boksova švercovanih cigareta, podaci su koje je Ministarstvo unutrašnjih poslova Srbije (MUP) u januaru 2022. poslalo Radiju Slobodna Evropa (RSE). Među pojedinačnim brendovima dominirale su kineske cigarete – „Ashima“ sa više od 160.000 zaplenjenih boksova i „Marble“ sa preko 156.000 kutija. Ukupno, ova dva kineska brenda činila su 44 posto cigareta koje je zaplenio MUP. Uprava carina Srbije je u proteklih pet godina na granicama zaplenila više od 14 miliona komada cigareta „Marble“ i „Ashima“, u vrednosti od blizu 1,2 miliona evra, pokazuju podaci koje je Carina dostavila RSE u januaru 2022. „Brendovi kao što su ’Ashima’ i ’Marble’, koji su danas najzastupljeniji, uglavnom stižu iz pravca Rumunije, Severne Makedonije i Crne Gore“, rekla je u razgovoru za RSE Olivera Radovanović iz Uprave carina. U Graničnoj policiji Rumunije rekli su za RSE da su od 2016. do 2020. godine na granici sa Srbijom zaplenili 14,3 miliona cigareta, a dominiraju kineski brendovi.


Italijanski opozicioni poslanici zatražili su danas da italijanski ministar unutrašnjih poslova Mateo Salvini izadje pred Parlament da odgovara o navodima o tajnom planu za prodaju ruske nafte za finansiranje njegove proruske partije Liga.\n„Nikad nisam uzeo ni rublju, ni evro, ni dolar, ni litar votke finansiranja iz Rusije“, rekao je Salvini posle jučerašnjeg objavljivanja izveštaja na portalu Bazfeed (BuzzFeed).\nAmerički portal Bazfid (BuzzFeed) preneo je juče da ima eksplozivni audio snimak na kome se čuje jedan bliski saradnik Matea Salvinija i još pet ljudi kako pregovaraju o tome kako skriveno da preusmere desetine miliona dolara od ruske nafte ka Salvinijevoj partiji.\nOni takodje žele da razgovaraju sa Djanlukom Savoinijem, saveznikom Lige bliskom Rusima koji se navodno zalagao za predloženi dogovor.\nBazfid je nadogradio priču iz L’Espresa navodeći da je došao do audio snimka razgovora o navodnom dogovoru izmedju Italijana i Rusa u hotelu u Moskvi.\nMilanski dnevnik Korijere dela Sera je preneo poruku Salvinija listu u kojoj navodi da je izveštaj Bazfida čisto nagadjanje i da nema ništa konkretno zato što nikakav novac niti sredstva nikad nisu došli u Ligu iz Rusije.


RTCG - Radio Televizija Crne Gore - Nacionalni javni servis :: Arsenal :: SAD donirale Mornarici CG dva čamca\nPRIMOPREDAJA U BARU 07. 05. 2019. 13:30 >> 13:30 14\nPRIMOPREDAJA U BARU\nSjedinjene Američke Države (SAD) donirale su Mornarici Vojske Crne Gore dva čamca sa pratećom opremom, okviru programa Protiv-minska humanitarna akcija.\nDonacija je, prema riječima ministra odbrane Predraga Boškovića, potvrda velikog prijateljstva između Crne Gore i Sjedinjenih Američkih Država.\nOn je kazao da će donirani čamci unaprijediti kapacitete Mornarice Voske Crne Gore, te uticati na njeno bolje pozicioniranje u okviru ukupnog odbrambenog sistema.\nBošković je naglasio da su SAD glavni strateški saveznik Crnoj Gori u jačanju odbrambenih kapaciteta, ističući i njihovu ulogu i podršku tokom procesa reformi našeg odbrambenog sistema.\nOn je, kako je saopšteno, istakao da će Ministarstvo odbrane nastaviti da se snažno zalaže za modernizaciju Vojske Crne Gore, u cilju jačanja sposobnosti za adekvatno reagovanje na postojeće bezbjednosne izazove.\nAmbasadorka SAD u Podgorici Džudi Rajzing Rajnke istakla je da su SAD "ponosne na prijateljstvo i savezništvo sa Crnom Gorom".\nOna je naglasila da će SAD nastaviti da podržavaju Crnu Goru, kao kredibilnog saveznika u okviru Alijanse, sa posebnim fokusom na jačanje odbrambenog sektora. Rajnke je istakla da je ova donacija gest pažnje i prijateljstva SAD prema Crnoj Gori, imajući u vidu kontribuciju naše zemlje Alijansi, ali i potrebe Mornarice, kao važnog segmenta u obezbjeđivanju sigurnosti.\nMornarica Crne Gore Vojska Crne Gore Predrag Bošković


Sapunica završena, doktori “pobijedili”: Potpisan Kolektivni ugovor za doktore medicine i stomatologije – TuzlaInfo.ba\nSapunica završena, doktori “pobijedili”: Potpisan Kolektivni ugovor za doktore medicine i stomatologije\nby nedim 26/06/2018\n26/06/2018 | 12:02\nKolektivni ugovor o pravima i obavezama poslodavaca i doktora medicine i stomatologije na području Tuzlanskog kantona potpisali su danas ministar zdravstva Tuzlanskog kantona Bahrudin Hadžiefendić i potpredsjednik Saveza strukovnih sindikata doktora medicine i stomatologije FBiH Admir Suljić.\nOvim se, prema zaključku Skupštine Tuzlanskog kantona, crpi reprezentativnost dodijeljena ovom sindikatu na federalnom nivou. Naime, obzirom na pokrenute sudske sporove, potpisivanje ovog ugovora ne podrazumijeva reprezentativnost Strukovnog sindikata doktora medicine i stomatologije Tuzlanskog kantona za zaključenje kolektivnog ugovora na području TK.\n„Kao Vlada svakako da smo zadovoljni što smo na kraju, nakon višemjesečnih pregovaranja postigli sporazum i potpisali granski kolektivni ugovor i njime regulisali prava kako materijalne, tako i nematerijalne prirode. Nadam se da ćemo u narednom periodu, obzirom da očekujemo donošenje nekih novih zakonskih rješenja koji će utjecati na prihode budžeta TK i fonda Zavoda zdravstvenog osiguranja, biti u prilici da, ukoliko dođe do povećanja prihoda, sjednemo ponovno za sto sa predstavnicima sindikata i da razgovaramo o poboljšanju standarda uposlenih u zdravstvu, ali i dodatnom poboljšanju stanja u zdravstvu u TK“, rekao je premijer Tuzlanskog kantona Jakub Suljkanović. Također, premijer Suljkanović je dodao da današnji Kolektivni ugovor ne nudi ništa više od onoga što je Vlada već nudila Strukovnom sindikatu doktora medicine i stomatologije krajem aprila, ali nažalost tada nije došlo do potpisivanja Kolektivnog ugovora.\nSvoje zadovoljstvo potpisivanjem Kolektivnog ugovora nisu krili ni predstavnici sindikata.\n„Danas je historijski dan za doktore medicine i stomatologije Tuzlanskog kantona. Sva pitanja u vezi sa radno-pravnim statusom doktora medicine i stomatologije su regulisana ovim kolektivnim ugovorom“, rekao je potpredsjednik Saveza strukovnih sindikata doktora medicine i stomatologije FBiH Admir Suljić.\nOvim ugovorom ne mijenja se obim materijalnih prava koji je utvrđen ranije potpisanim Kolektivnim ugovorom za oblast zdravstva. Kada su u pitanju materijalna prava podsjećamo da je već ranije utvrđeno umanjenje broja sati tokom radne sedmice sa 40 na 37,5 sati, te povećanje osnovne satnice sa 2,31 na 2,41 KM. Istovremeno su povećani i koeficijenti za obračun plaće, što je svojedobno usaglašeno sa predstavnicima oba sindikata u oblasti zdravstva. To znači da će se, za plaće uposlenika u zdravstvu, na godišnjem nivou, izdvojiti oko 9,4 miliona KM više nego što je to bio slučaj do sada.\n„Drago mi je da sam bio sudionik i ovog historijskog dana i čina, kako ga je nazvao doktor Suljić. Nakon višemjesečnih pregovora koje je pregovarački tim Vlade vodio i sa jednim i sa drugim sindikatom uporedo, današnji dan je kruna završenih pregovora. Kolektivni ugovor je rezultat donesenih zaključaka Skupštine Tuzlanskog kantona, te približavanja stavova Vlade i Sindikata. Uspjeli smo pronaći prijelazno rješenje koje je rezultiralo i današnjim potpisivanjem Kolektivnog ugovora“ rekao je ministar Hadžiefendić, te dodao da osim materijalnih prava Kolektivni ugovor sadrži i neke druge stvari u smislu da poslodavci imaju povećan stepen socijalne osjetljivosti i određene veće obaveze u pogledu zaštite na radu. Premijer Suljkanović i ministar Hadžiefendić su na kraju čestitali Strukovnom sindikatu doktora medicine i stomatologije na potpisivanju ovog kolektivnog ugovora – saopšteno je iz Odjeljenja za informisanje Vlade TK.


Institut za političke studije iz Beograda osnovan je 4. januara 1968. godine, kao mala istraživačka jedinica u okviru tadašnje Visoke škole političkih nauka. Posle decenije rada, Institut je 1978. godine stekao status samostalne naučne ustanove. U periodu od gotovo pola veka postojanja, Institut se razvio u modernu naučno-istraživačku ustanovu, sposobnu da ostvaruje složene istraživačke poduhvate u oblasti društvenih nauka.\nKroz svoju istoriju, Institut je organizovao i sproveo desetine istraživačkih projekata o najaktuelnijim pitanjima političkog sistema i političkog života Srbije, nekadašnje Jugoslavije, ali i Evrope. Organizovan je veliki broj naučnih konferencija, seminara i edukativnih aktivnosti kojima je dat značajan doprinos akademskoj debati, širenju znanja i razvoju političke kulture. Istovremeno, rasla je i izdavačka delatnost Instituta, koja trenutno obuhvata redovno izdavanje sedam časopisa na srpskom i engleskom jeziku, kao i niz monografija, tematskih zbornika i drugih publikacija od značaja za oblast političkih nauka.\nOd 1990. godine, u skladu sa trendovima naučnog razvoja u našoj zemlji, Institut je realizovao više makroprojekata, od čega narоčito ističemo projekte “Politički život i političke institucije u Srbiji na prelazu iz 20. u 21. vek” (1995-2000. godine), “Društvene i političke pretpostavke izgradnje demokratskih institucija u Srbiji” (2005-2010), kao i projekte koji se tiču razvoja koncepta pravne države u Srbiji, redefinicije socijalne politike, istraživanja modernizacije demokratskih političkih institucija i komunikacija u javnoj sferi. Rezultati ovih istraživanja našli su svoju primenu u oblikovanju javnog mnjenja i javne debate, u akademskom životu, nastavnim procesima, ali i u radu referentnih državnih i društvenih institucija. Zbog prirode predmeta istraživanja, Institut je zadržao snažnu savetodavnu svrhu i upućenost na političke institucije, ali je kroz ceo period postojanja nastavio da deluje u skladu sa principima akademske nezavisnosti i naučnog integriteta. Takođe, radi usklađivanja aktivnosti sa drugim naučno-istraživačkim organizacijama i unapređenja nauke u Republici Srbiji, Institut za političke studije je stalni član Zajednice instituta Srbije.\nTrenutno, istraživači Instituta su angažovani na realizaciji aktivnosti u okviru makroprojekta “Demokratski i nacionalni kapaciteti političkih institucija Srbije u procesu međunarodnih integracija”. Ovaj projekat rezultira značajnim studijama vezanim za demokratizaciju i modernizaciju političkih institucija u Srbiji, te njihovo usklađivanje sa aktuelnim međunarodnim trendovima. U realizaciji učestvuje više desetina kompetentnih istraživača obrazovanih na vodećim domaćim i međunarodnim akademskim institucijama, potpomognutih dobrim tehničkim kapacitetima Instituta i bogatom bibliotekom.


Oko 50 ljudi nedjeljno strada u Raki od nagaznih mina i sakrivenih bombi - Vijesti.me\nIMA EKSPLOZIVA ŠIROM CIVILNIH OBLASTI\nOko 50 ljudi nedeljno zadobije povrede ili pogine od eksplozija nagaznih mina i sakrivenih bombi koje je ekstremistička organizacija Islamska država postavila u sirijskom gradu Raki prije nego što su je u oktobru protjerali borci koje podržavaju SAD, rekao je jedan zvaničnik UN.\nVisoki zvaničnik UN za humanitarnu pomoć Jan Egeland rekao je novinarima u Ženevi da se civili prebrzo vraćaju kućama, dodajući da "širom civilnih oblasti u Raki ima eksploziva", prenijela je agencija AP.\nOn je rekao i da je dostavljanje humanitarne pomoći u "oblastima pod opsadom" u Siriji opalo na najniži nivo od 2015. godine, zbog nemogućnosti pristupa najmanje dva mjeseca.\nEgeland je kazao da od kraja decembra nije bilo evakuacija radi ljekarske pomoći iz Istočne Gute nedaleko od Damaska.\nPrethodno je pomoćnica generalnog sekretara UN za humanitarna pitanja Ursula Miler 30. januara izrazila zabrinutost za bezbjednost više od 300.000 civila u kurdskoj enklavi Afrin na sjeveru Sirije, gdje je turska vojska započela ofanzivu, a UN primile izvještaje o civilnim žrtvama.\nUrsula Miler je rekla jda je 15.000 ljudi raseljeno u enklavi Afrin, a još 1.000 u provinciji Alep, a da UN procjenjuju da je za 13,1 milion ljudi u Siriji neophodna zaštita i humanitarna pomoć, uključujući 6,1 milion raseljenih unutar granica Sirije.\nOna je kazala da je kancelarija UN u istočnoj Guti, nedaleko od Damaska, tokom prvih deset dana januara zabilježila najmanje 81 civilnu žrtvu, uključujući 25 žena i 30 djece.


Kreacija iz Hadžića - kontejneri za pomoć\nGrađani Sarajeva još uvijek mogu donirati neoštećenu odjeću i obuću koju više ne nose u kontejnere koji su smješteni u dvorište Srednjoškolskog centra Hadžići.\nObjavljeno 01.11.2015 11:14\nNa ovaj način se može pomoći onima koji su loše finansijske situacije i koji ne mogu sebi kupiti odjeću. Direktor Srednjoškolskog centra Hadžići, čiji su učenici i profesori osmislili i realizirali ovaj projekt, Misim Gegić kazao je Feni da su odjeću posljednji put donirali Zavodu za zbrinjavanje mentalno invalidnih osoba Bakovići pored Fojnice.\nTakođer je naglasio da građani često donesu i više odjeće nego to oni mogu podijeliti, čime se ovaj projekt pokazao izuzetno svrsishodnim.U dvorištu Srednjoškolskog centra Hadžići humanitarni kontejneri u koje građani mogu odložiti nosivu odjeću i obuću za socijalno ugrožene postavljeni su polovinom novembra 2013. godine.\nIdeju za postavljanje kontejnera dali su grupa učenika i nekoliko profesora iz Srednjoškolskog centra Hadžići, a izradu kontejnera je platila Općina Hadžići. Cilj akcije je skrenuti pozornost građanima da tekstil nije otpad, jer se može reciklirati.


Pornaronađite smeštaj u Srbiji - Smeštaj u Srbiji - GdeNaOdmor\nObjavljeno u Nema kategorije dana feb 13, 2021\nPornaronađite smeštaj u Srbiji? Ovo pitanje sve češće postavljamo kada tražimo smeštaj u Srbiji. Mnogo je sajtova koji se bave ovom tematikom. Ali retki su oni koji nude sve na jednom mestu. Sajtovi koje ćemo Vam prikazati su napravili nešto što je retko ko uspeo. Naime, web portali www.gdenaodmor.rs i www.seoskiturizam.rs su pokrenuli priču sa idejom da spoje sve informacije o Vašem odmoru na jednom mestu.\nTako na ovim portalima možete naći informacije o lokaciji koju obilazite kao i smeštajne kapacitete. Ono što je jako bitno je da rezervacija preko ovih portala se vrši veoma jednostavno. Direktan kontakt sa vlasnicima i bez provizije i posrednika navodi na to da možete rezervisati svmeštaj za Vaš odmor po najeftinijim cenama. Takođe pretraga objekata i lokacija je prilagođena krajnjem korisniku pa se veoma lako pretražuju smeštajni kapaciteti na ovim portalima. Jako bitna stvar je ta da na samim portalima je upisan veliki broj objekata tako da ćete sigurno naći smeštaj za Vaš idealan odmor.\nDruštvene mreže ovih web sajtova svakodnevno rastu a nisu ni retke nagradne igre koje se organizuju na ovim društvenim mrežama.\nEkipa koja vodi ove portale sastala se još 2013 godine i krenuli su od Kopaonika gde je i nastao njihov prvi sajt. Naime svo iskustvo sa Kopa su preneli na turizam Srbije. Dugi niz godina rada u turizmu govori da su jedno od najboljih promotera turizma u Srbiji. Ostali sajtovi koje vodi tim mladih ali i veoma iskusnih ljudi su:\nPronađite lokaciju i smeštaj u Srbiji i upoznajte blaga prirode naše zemlje\nSrbija je predivna zemlja i u njoj mnogo šta treba da se vidi i obiđe. Predivna priroda, reke, planine i jezera su jedno od naših turističkih destinacija kojima treba da se ponosimo. Sa ovom idejom smo krenuli u obilazak Srbije i shvatili da je naša zemlja neistraženo blago koje treba videti. Hteli smo da spojimo naša iskustva sa obilska destinacija i da ponudimo budućem gostu smeštaj u tom mestu. Ne samo smeštaj, već i nešto više od odmora, to su obično komentari koji dolaze do nas sa naših portala. Ovo su reči vlasnika sajtova Bojana Kragovića i Vladimira Kovačevića.\nPornaronađite smeštaj u Srbiji lako, brzo i veoma povoljno.


Uspešan nastup karatista Ravangrada na prvenstvima Vojvodine i Bačke - www.025.rs\nwww.025.rs / SOMBOR / Uspešan nastup karatista Ravangrada na prvenstvima Vojvodine i Bačke\nKarate klub „Somborac“ imao je proteklog vikenda uspešan nastup u Staroj Pazovi.\nNa Prvenstvu Vojvodine u sportskom karateu za seniore, takmičari trenera Petra Kosanovića osvojili su jednu zlatnu, jednu srebrnu i jednu bronzanu medalju.\nŠampionsku titulu osvojile su u ekipnoj konkurenciji ženski kata tim ‘’Somborca’’ u sastavu Tijana Saveski, Jelena Leković i Vanja Saveski.\nSrebrnu medalju u pojedinačnoj konkurenciji osvojila je Jelena Leković, a bronzanu Vanja Saveski.\nSvi takmičari plasirali su se na Prvenstvo Srbije za seniore koje se održava 16. marta.\nNa Prvenstvu zone Bačka za mlađe uzrasne kategorije poletarce, pionire i nade, održanom 23. februara u Žablju, karate klub ‘’Somborac’’ je učestvovao sa 19 nastupa u pojedinačnoj konkurenciji i 2 u ekipnoj.\nOsvojeno je ukupno 19 medalja: osam zlatnih, osam srebrnih i tri bronzane.\nBilo je ovo kvalifikaciono takmičenje za Prvenstvo Vojvodine, koje se održava 10. marta. Takmičenje se odvijalo u svim karate disciplinama , pojedinačno i ekipno, po pravilima Karate Federacije Srbije.\nZlatne medalje u disciplini kate pojedinačno osvojili su: Kristina Kolović, Lana Krizmanić, Nikola Čavić (D klasa), Đorđe Hristov (apsolutna klasa), Kristina Kosanović (B klasa), Nikola Vulin i Boris Senjavin, a u ekipnoj konkurenciji mešoviti tim pionira u sastavu: Đorđe Hristov, Nikola Čavić i Kristina Kosanović.\nSrebrne medalje osvojili su: Jovan Blanuša, Ana Đuran, Uroš Boca, Đorđe Hristov (D klasa), Nikola Čavić (apsolutna klasa), Kristina Kosanović (apsolutna klasa), Antonina Čaušević i Jana Mijatović.\nBronzane medalje osvojili su Mihajlo Bašić i Jovana Miličević u pojedinačnoj konkurenciji, a u ekipnoj ženski kata tim pionirki u sastavu Tara Jurić, Lana Krizmanić i Jana Mijatović.\nU organizaciji karate saveza Vojvodine i karate kluba Front- Stara Pazova, održano je prvenstvo za seniore Vojvodine u katama i borbama.\nKarate klub Ravangrad iz Sombora je ostvario sledeće rezultate:\nKemer Dejan, 3. mesto\nSlavić Nemanja, -84 kg, 5. mesto\nKarate klub Ravangrad ima dva plasmana za prvenstvo Srbije za seniore.\nNa Prvenstvu Bačke za poletarce, pionire i nade, u organizaciji karate saveza Vojvodine i karate kluba Šajkaš 021, KK Ravangrad je ostvario sledeće rezultate:\n1 Rica Lea, 2011.godište – 1. mesto\n2 Rukavina Petar, 2006.godište – 1. Mesto\n3 Tamara Vučković, ž. nade – 1. mesto\n4 Krušković Kornelia, 2007.godište – 1. mesto\n5 Loknar Anja, 2009. godište – 1. mesto\n6 Rica Mihaela, 2008. godište – 1. mesto\n7 Zejak Nikola, m. nade – 1. mesto\n1 Irina Sabljić, 2009 godište, – 38kg – 1. mesto\n2 Nikolić Aleksandar, 2007 godište, – 52kg – 2. Mesto\nKarate klub Ravangrad je sa osam zlatnih i jednom srebrnom medaljom jedan od uspešnijih klubova na prvenstvu Bačke.\nIzvor: Sportski savez Sombor\nTags: bačka, karate, karatisti, Prvenstvo Vojvodine, ravangrad\nDovedite stomak u formu\nPoletovci „osvojili“ Vojvodinu


Breaking News – Zabrana za Boeing-ov 737 MAX širom sveta – Travel Magazine\nZabrana za Boeing-ov 737 MAX širom sveta\nObjavljeno 13. mar 2019. | 0 komentara\nAvion Boeing 737 MAX je zabranjen u mnogim zemljama sveta nakon avionske nesreće koja se dogodila 10. marta nedaleko od Adis Abebe.\nU nesreći je učestvovao ovaj tip aviona aviokompanije Ethiopian Airways na letu ka Najrobiju i tom prilikom stradalo je 149 putnika i osam članova posade.\nS obzirom da je ova avionska nesreća druga ovog tipa aviona u samo četiri meseca javnost i struka su hitno podigli pitanje bezbednosti vazduhoplova. Prethodna nesreća Boeing-ovog aviona dogodila se krajem oktobra u Indoneziji i tom prilikom je stradalo 189 osoba. U oba slučaja parametri leta su bili gotovo identički, a nesreće su se dogodile samo nekoliko minuta nakon poletanja.\nEthiopian Airlines je odmah nakon nesreće obustavio sve letove ovim tipom aviona, a Kina je na državnom nivou proglasila zabranu za 737 MAX. Ovu odluku su potom sledile mnoge druge države i aviokompanije.\nZabrana i u Srbiji\nU utorak, 12. marta Evropska agencija za bezbednost vazdušnog saobraćaja EASA je izdala zabranu za poletanja i sletanja Boeing-ovog MAX-a kao i za prelet unutar vazdušnog prostora Evrope. Ovu odluku je sledio i Direktorat civilnog vazduhoplovstva Republike Srbije koji je doneo hitnu odluku o zabrani sumnjivog modela aviona.\nIstrage o nesrećama u Indoneziji i Etiopiji su u toku, a proizvođač aviona Boeing i američke vazduhoplovne vlasti (FAA) odbijaju trenutno da suspenduju dozvolu za ovaj tip aviona i tvrde da je on i dalje bezbedan za letenje. U isto vreme u Boeing-u su potvrdili da rade na unapređenju softvera za 737 MAX što se očekuje da bude završeno do aprila.\nPutnici, sa druge strane, nisu uvereni u tvrdnje američkih stručnjaka i sve češće odbijaju da lete ovim avionom što izaziva dodatnu paniku i probleme kako za njih same tako i za aviokompanije u SAD koje nemaju osnova da obustave letove ovim tipom aviona. Među najvećim njegovim korisnicima na svetu je američka low cost aviokompanija Southwest Airlines koja se suočava sa najvećim revoltom putnika.\nMnoge aviokompanije koje koriste 737 MAX su i pre zvanične zabrane obustavile letove, a kada je zabrana i zvanično objavljena to su bili prinuđeni da urade i ostali. U Evropi ovaj tip aviona koriste Turkish Airlines, Norwegian, LOT, TUI. Avion 737 MAX je redovno angažovan na liniji od Dubaija do Beograda aviokompanije flydubai, koja će zbog zabrane od danas promeniti tip aviona i na liniju ubaciti avion 737NG.


Đulijani vodi među predsedničkim pretendentima repubikanske stranke\nBivši gradonačelnik Njujorka Rudi Djulijani i dalje vodi u anketama javnog mnjenja u borbi za predsedničku nominaciju republikanske stranke. Politički analitičari očekuju otvoreno nadmetanje za predsedničku nominaciju republikanske stranke sa nekoliko jakih kandidata.\nRudi Djulijani vodi u anketama, ali sa daleko manjom razlikom u glasovima u odnosu na prednost koju Hilari Klinton uživa medju demokratama. Djulijanijevi takmci su bivši senator iz Tenesija, Fred Tompson, senator iz Arizone Džon MekKejn i bivši guverner Masačusetsa, Mit Romni. Nekoliko drugih republikanskih kandidata zaostaje za njima u anketama. Djulijanijevo vodjstvo je iznenadjujuće zbog njegovog stava o pitanjima poput abortusa, prava homoseksualaca i kontrole nošenja oružja, koji se kosi sa stavovima konzervativaca u okviru Republikanske stranke. Bivši gradonačelnik Njujorka iznosi argument da republikanci treba da ga nominuju zbog toga što bi bio najjači protivnik Hilari Klinton ukoliko ona postane kandidat demokratske stranke:\n”Ja sam daleko, daleko najbolji kandidat protiv Hilari Klinton. Ja mogu da je pobedim u nekim demokratskim državama, što niko drugi nije u stanju.“\nPolitički stručnjaci navode da Djulijani i dalje vodi medju republikanskim kandidatima zbog toga što birači veoma cene njegovo liderstvo nakon terorističkih napada na Sjedinjene Države 2001. godine. Evo šta kaže istoričar sa ”Američkog univerziteta“ u Vašingtonu, Alan Lihtman:\n”Nema favorita medju republikanskim aspirantima i, sa analitičke tačke gledišta, možda i nema republikanskog kandidata koji bi mogao da bude nominovan. Rudi Djulijani vodi u anketama, ali on ima neke ozbiljne probleme sa bazom republikanskih birača u pogledu socijalnih pitanja poput abortusa i prava homoseksualaca.“\nDrugi analitičari takodje smatraju da za sada nema favorita u republikanskoj trci:\n”Mislim da je republikanska trka nejasna i da mnogi republikanci generalno, da tako kažem, pate od depresije.“\nTo je mišljenje Stivena Vejna, profesora političkih nauka na univerzitetu Džordžtaun, ovde u Vašingtonu.\n”Oni su u depresiji zbog Bušove administracije, nepopularnosti predsednika i neuspeha u Iraku. Takodje ih brine to što nijedan od četiri vodeća republikanska kandidata zbilja ne inspiriše i ne motiviše bazu.“\nOsećaj neizvesnosti povodom republikanskih kandidata takodje se oseća u državama u kojima će biti održani prvi primarni izbori, poput Nju Hempšira. Dante Skala predaje političke nauke na univerzitetu Nju Hempšira.\n”Medju republikancima zaista nema jasnog favorita. Mislim da je to za sada najneizvesnija republikanska trka na primarnim izborima u Nju Hempširu.“\nKonzervativci čine ključni birački blok u okviru Republikanske stranke. Medjutim, do sada, oni nisu izabrali favorita medju najbolje plasiranim kandidatima uključujući Djulijanija, Tompsona, Mekejna, Romnija i bivšeg guvernera Arkanzasa, Majka Hakabija. Dante Skala, primećuje slične znake zabrinutosti i nedoumice medju republikancima u svojoj državi.\n”Mislim da je sada glavno pitanje stvarna zabrinutost za budućnost stranke, stvarna briga o Bušovoj administrciji i onome što je ona učinila Republikanskoj stranci. Medju republikancima postoji istinska bojazan i razočarenje koje ne primećujemo na strani demokrata.“\nAjova počinje proces nominacije održavanjem izbornih stranačkih skupova početkom januara. Republikanci će zvanično nominovati predsedničkog kandidata na nacionalnoj konvenciji u septembru u Mineapolisu.


Bangladeš: Poginulo devet humanitarnih radnika\nIzbjegličko naselje Rohindža u Bangladešu, septembar 2017.\nKamion sa humanitarnom pomoći za muslimane iz manjine Rohindža sletio je s puta u planinskom dijelu Bangladeša i pao u polje pirinča, a u nesreći je poginulo devet osoba, saopštili su policija i humanitarna misija.\nNesreća u kojoj je povrijeđeno još deset lica desila se u okrugu u koji pristižu izbjeglice iz Mijanmara pred vojnom ofanzivom u toj zemlji, koju su UN opisale kao etničko čišćenje.\n"Šestoro je poginuo na licu mjesta, a troje je preminulo na putu ka bolnici", izjavio je A. K. M. Džahangir, visoki zvaničnik grupe koja sarađuje sa Crvenim popumjesecom.\nMeđu povrijeđenima ima lica u kritičnom stanju. Žrtve su radnici koji su putovali kamionom da bi podijelili humanitarnu pomoć.\nOko 422.000 izbjeglica prešlo je iz Mijanmara u Bangladeš od 25. avgusta, kada su militanti iz grupe Rohidža napali bezbjednosne punktove, na šta je vojska reagovala ofanzivom.\nVlasti Mijanmara, gdje je budizam dominantna religija, odbacuju navode o etničkom čišćenju i tvrde da napadaju samo teroriste.


RTCG - Radio Televizija Crne Gore - Nacionalni javni servis :: Ekonomija :: Pozivaju NVO da dostave komentare\n28. 06. 2019. 22:40 >> 22:40 0\nMinistarstvo finansija pozvalo je nevladine organizacije (NVO) i zainteresovana lica da dostave komentare i sugestije na tekst Predloga Zakona o javnim nabavkama.\nIz tog resora su podsjetili da su 10. juna informisali zainteresovanu stručnu javnost da u trajanju od sedam dana sprovode javne konsultacije povodom teksta Predloga Zakona o javnim nabavkama, koji je inoviran u odnosu na verziju povodom koje je sprovođena javna rasprava tokom februara i marta prošle godine, i pozvali zainteresovana lica da dostave sugestije.\nKako su naveli, u međuvremenu su predstavnici Privredne komore, Unije poslodavaca, Montenegro biznis alijanse, Američke privredne komore u Crnoj Gori dostavili komentare i predloge, dok je određeni broj sugestija stigao i od obveznika primjene zakona.\n"Ministarstvo finansija ostaje otvoreno za saradnju po pitanju zakonskog rješenja i još jednom poziva NVO i zainteresovana lica da dostave komentare i sugestije na tekst predloženog zakona", kaže se u saopštenju.\nKako su naveli iz Ministarstva, kao što su i do sada svaku sugestiju razmotrili, bez obzira na to da li je dostavljena u određenom roku, potpuno su otvoreni da svaki dostavljeni stav nevladinog sektora sa posebnom pažnjom sagledaju.\n"Ministarstvo finansija poziva dodatno i da po osnovu eventualno dostavljenih stavova nevladinog sektora održimo dodatne razgovore i direktne konsultacije", ističe se u saopštenju.


Objavljen Izvještaj o reviziji Godišnjeg konsolidovanog finansijskog izvještaja Grupe birača “Arsenal za Tivat” za 2020.godinu\nPodgorica, 26.oktobar 2021.godine - Državna revizorska institucija je izvršila finansijsku reviziju Godišnjeg konsolidovanog finansijskog izvještaja i reviziju pravilnosti Grupe birača “Arsenal za Tivat” za 2020. godinu.\nNa bazi sprovedene revizije, utvrđenog činjeničnog stanja i Izjašnjenja subjekta revizije na Preliminarni izvještaj DRI, nadležni Kolegijum DRI u sastavu: senator Nikola N. Kovačević – rukovodilac Kolegijuma i senator dr Branislav Radulović - član Kolegijuma izražava negativno mišljenje na finansijsku reviziju i uslovno mišljenje na reviziju pravilnosti.\nFinansijskom revizijom je utvrđeno da Godišnji konsolidovani finansijski izvještaj Grupe birača “Arsenal za Tivat” za 2020. godinu nije u svim bitno materijalnim aspektima sastavljen i prezentovan u skladu sa važećim okvirom finansijskog izvještavanja. Subjekt revizije ne obezbjeđuje računovodstvenu evidenciju poslovnih transakcija koja je osnov za sastavljanje finansijkih izvještaja, a u Godišnjem konsolidovanom finansijskom izvještaju za 2020.godinu je iskazao prihode i troškove u većem iznosu za 3.800,00€, što predstavlja materijalno značajnu grešku u odnosu na utvrđenu materijalnost u iznosu od 200,84€.\nRevizijom pravilnosti utvrđeno je da subjekt revizije nije sve finansijske i druge radnje uskladio sa zakonskim i drugim propisima koji su identifikovani kao kriterijumi za predmetnu reviziju. Neusklađenost se odnosi na nedosljednu primjenu Zakona o finansiranju političkih subjekata i izbornih kampanja.\nZbog izraženog negativnog mišljenja i utvrđenih nepravilnosti, nadležni Kolegijum za vršenje predmetne revizije, se saglasio da se konačni Izvještaj o reviziji Godišnjeg finansijskog izvještaja Grupe birača “Arsenal za Tivat” za 2020. godinu, dostavi Skupštini Opštine Tivat, na upoznavanje.\nZbog datih preporuka drugim državnim organima, nadležni Kolegijum za vršenje predmetne revizije, se saglasio da se konačni Izvještaj o reviziji Godišnjeg konsolidovanog finansijskog izvještaja Grupe birača “Arsenal za Tivat” za 2020. godinu, dostavi Upravi za statistiku i Upravi prihoda i carina Crne Gore.\nKonačan Izvještaj o reviziji Godišnjeg konsolidovanog finansijskog izvještaja Grupe birača “Arsenal za Tivat” za 2020.godinu sa Izjašnjenjem Grupe birača “Arsenal za Tivat” na Preliminarni izvještaj DRI i odgovorom nadležnog Kolegijuma na Izjašnjenje je objavljen na zvaničnoj internet stranici Državne revizorske institucije.\nIzvještaj o reviziji Godišnjeg konsolidovanog finansijskog izvještaja Grupe birača “Arsenal za Tivat” za 2020. godinu\nIzjašnjenje na Preliminarni Izvještaj o reviziji Godišnjeg konsolidovanog finansijskog izvještaja Grupe birača “Arsenal za Tivat” za 2020. godinu\nOdgovor na Izjašnjenje na Preliminarni Izvještaj o reviziji Godišnjeg konsolidovanog finansijskog izvještaja Grupe birača “Arsenal za Tivat” za 2020. godinu\nMore in this category: « Objavljen Izvještaj o reviziji Godišnjeg konsolidovanog finansijskog izvještaja Albanske alternative za 2020.godinu\tObjavljen Godišnji izvještaj o izvršenim revizijama i aktivnostima za period oktobar 2020 – oktobar 2021. godine »


Održana projekcija filma "402" u prepunoj sali Kulturnog centra - Sandžak Haber - Sandžačke Internet Novine\nVečeras u 20h, u sali Kulturnog centra održana je projekcija prvog igranog, dugometražnog filma iz Novog Pazara. Interesovanje za filmski prvenac talentovanog Emira Hamidovića bilo je ogromno, tako da se tražilo mesto više u dvorani.\nRadnja akcionog filma “402”, dešava se u Novom Pazaru i prati mladog vozača koji se takmiči u podzemnom svetu uličnih trka, a uz to uspeva da se uvali u još mnogo toga. Brza kola, lepe devojke, kriminalci i izvanredne scene borbe su ukombinovani u ovo ostvarenje. Iako se radi o amaterskom projektu, produkcija filma je na zavidnom nivou, a novopazarska publika je to prepoznala i nagradila velikim aplauzom.\nJedina zamerka je bila duzina filma, jer su svi voleli da su mogli jos malo da uzivaju u ovoj akciji!\nPo rečima Emira Hamidovića, ovo je bio dug i dosta težak projekat, s obzirom na to u kakvim uslovima su radili, ali snimanje filma je zbližilo ovu grupu ljudi, tako da su zaboravili na sve poteškoće koje su ih pratile.


Članovi Odbora za ravnopravnost polova razmatrali su, na sednici koja je održana 8. marta, Izveštaj o radu Uprave za rodnu ravnopravnost Ministarstva rada i socijalne politike za period januar-decembar 2010. godine. <?xml:namespace>\nSednici je predsedavala predsednica Odbora dr Gordana Paunović-Milosavljević, koja je na početku rada naglasila da je prva sednica Odbora u ovoj godini sazvana na sto-godišnjicu obeležavanja Dana žena i tim povodom uputila čestitke članicama Odbora i svim ženama u Srbiji.\nIzveštaj o radu Uprave za rodnu ravnopravnost u prošloj godini predstavila je direktorka Natalija Mićunović. Ona je naglasila da su prioriteti Uprave bili izrada podzakonskih akata vezanih za Zakon o ravnopravnosti polova, rad na pripremi Akcionog plana za realizaciju Nacionalne strategije za poboljšanje položaja žena i praćenje implementacije međunarodnih dokumenata u ovoj oblasti. Pažnja je bila posvećena i unapređivanju regionalne saradnje, kao i saradnje sa državnim institucijama, lokalnim samoupravama i međunarodnim organizacijama i donatorima.\nU raspravi je su iznete pozitivne ocene o radu Uprave u prethodnoj godini i istaknuto da je saradnja Odbora i Uprave za rodnu ravnopravnost bila veoma uspešna. Članovi Odbora ukazali su na neka pitanja kojima bi u narednom periodu trebalo posvetiti više pažnje, kao što su položaj žena na selu i praćenje primene Zakona o ravnopravnosti polova na nivou lokalne samouprave.\nOdbor je jednoglasno usvojio Izveštaj o radu Uprave za rodnu ravnopravnost Ministarstva rada i socijalne politike za period januar-decembar 2010. godine.\nU nastavku sednice razmotren je Izveštaj o radu Odbora za ravnopravnost polova u 2010. godini. Tom prilikom je članovi Odbora su ocenili da je Odbor intenzivno radio i da je na devet održanih sednica i organizovanjem tri okrugla stola i jednog javnog slušanja razmatrao brojna značajna pitanja iz svoje nadležnosti. Izveštaj o radu Odbora jednoglasno je usvojen.\nOdbor je, takođe, jednoglasno usvojio i Plan rada Odbora za 2011. godinu, sa predlozima i sugestijama iznetim na sednici.\nNa kraju sednice, Odbor je usvojio Zaključak kojim se upućuje poziv svim političkim strankama koje svoju obavezu propisanu članom 35. stav 4, i 5. Zakona o ravnopravnosti polova nisu ispunile u zakonskom roku (1. decembar 2010. godine), da to učine što pre.


24-02-2020 09:45 Svet Planeta\nLista kandidata povezana sa Revolucionarnom gardom vodi na izborima za iranski parlament, koji je u toj zemlji pod kontrolom islamskih verskih lidera i šerijatskog prava.\nOvo je šest stvari koje treba da znate o sistemu vlasti u toj zemlji.\nPrincip koji će "važiti večno"\nU Ustavu Islamske republike Iran utvrđeno je da je islam, prema učenju škole džafaritskih šiita, zvanična religija, kao i da će taj princip "važiti večno". Prema ustavu, Bog je apsolutni nosilac suverenosti.\nAjatolasi kao vrhovni lideri\nNa čelu iranske strukture vlasti je Vrhovni lider ajatolah Ali Hamnej, koji je na to mesto izabran nakon smrti ajatolaha Ruholaha Homeinija, lidera Islamske revolucije iz 1979. godine. Vrhovni lider upravlja Revolucinarnom gardom i vojskom, obaveštajnim službama, postavlja čelnika sudske vlasti i brojne druge najviše zvaničnike.\nKako se postaje Vrhovni lider\nSkupština eksperata, koju čini 86 verskih zvaničnika i za koje građani glasaju na svakih osam godina, bira među sobom vrhovnog lidera u slučaju smrti, ostavke ili smene aktuelnog vođe. Sa druge strane, niko ne može postati član ovog tela bez odobrenja Vrhovnog lidera.\nPredsednik i parlament pod nadzorom verskog stručnjaka\nPredsednik republike Hasan Rohani i Parlament (Medžlis) izabrani su na opštim izborima, ali su pod nadzorom fagiha, verskog stručnjaka za tumačenje islamskog prava.\nSaglasnost sa šerijatskim zakonom\nO saglasnosti zakona sa islamskim učenjem brine Savet čuvara, dvanaest pravnika koje postavljaju Vrhovni lider i parlament. Savet praktično ima veto na zakone koje usvaja parlament, a njegovo odobrenje potrebno je i da bi se neko kandidovao za poslanika.\nRevolucionarna garda, čiji saveznici vode na parlamentarnim izborima Iranu, zadužena je za zaštitu nasleđa Islamske revolucije. Odvojena je od regularne vojske, a komandant njenih specijalnih jedinica general Kasem Solejmani ubijen je u američkom napadu u Iraku.\nPročitajte OVDE šta je to Tramp objavio novinarima a tiče se...


Izvor: Radio Televizija Vojvodine, 18.Jun.2019, 11:17\nNa turniru u organizaciji Ministarstva unutrašnjih poslova Republike Srbije u malom fudbalu, održanom 12. i 15. juna u Nastavnom centru Makiš, u okviru Dana Ministarstva, Slave Ministarstva i Dana policije, ekipa Policijske uprave u Sremskoj Mitrovici osvojila je drugo mesto.\nNa turniru je učestvovalo 36 ekipa iz svih organizacionih jedinica Ministarstva unutrašnjih poslova.\nNakon takmičenja po grupama, ekipa Policijske uprave u Sremskoj Mitrovici je izborila prvo mesto u svojoj grupi, u konkurenciji SAJ, Policijske brigade, UKP za Grad Beograd i policijskih uprava u Pančevu, Požarevcu, Valjevu, Vranju i Čačku.\nU finalnoj utakmici, posle maratonskog izvođenja penala u čak pet serija, prvo...\nIzvor: JužneVesti.com, 18.Jun.2019\nSlikanje sa policijom, izložba policijske opreme i vožnja bicikala, samo se neke od aktivnosti koje je prokupačka policija organizovala u centru grada prvog dana obeležavanja Dana policije i slave ovog ministarstva. Do kraja nedelje aktivnosti će biti organizovane i u Blacu, Kuršumliji i Žitorađi,...


Spašeni životi kao motivacija za prelaz na obnovljivu energiju Spašeni životi kao motivacija za prelaz na obnovljivu energiju\nIspunjenje ambicioznih ciljeva za prelazak na obnovljive izvore energije spasilo bi više od 300.000 života u SAD do 2050. godine.\n21/07/2021 autorka: Milica Simonović\n0 izvor: cleanenergyfutures.syr.edu\nPored važne uloge u borbi sa klimatskim promenama, tranzicija sa fosilnih goriva na obnovljive izvore energije smanjila bi zagađenje vazduha, čime bi se sačuvao i veliki broj ljudskih života, glavna je poruka nedavno objavljenog izveštaja, koji su u saradnji sastavili naučnici sa Univerziteta Sirakuza i Harvard, kao i sa Tehnološkog instituta Džordžije.\nSam izveštaj fokusiran je na razmatranje plana administracije aktuelnog predsednika SAD, Džoa Bajdena, da se do 2030. 80 odsto električne energije u ovoj saveznoj državi dobija iz obnovljivih izvora, a Bajden naglašava i ambiciju da do 2035. SAD svu struju proizvode isključivo iz ovih izvora.\nPostizanjem cilja da do kraja decenije 80 odsto električne energije dolazi iz obnovljivih izvora, u SAD bi se sačuvalo 317.500 ljudskih života od danas do 2050. godine. Ovo je moguće jer bi napuštanje fosilnih goriva smanjilo broj preuranjenih smrtnih ishoda koji su uzrokovani aerozagađenjem nastalim sagorevanjem nafte, uglja i gasa, procenjuje se u izveštaju.\nKoliko je važno, ne samo za SAD, već i za čitav svet, da se stane na put zagađivanju vazduha, ilustruje studija Harvarda i tri britanska univerziteta, objavljena u aprilu, gde je zaključeno da je broj smrtnih slučajeva uzrokovanih samo sagorevanjem fosilnih goriva duplo veći nego što se to ranije mislilo.\nNaime, procenjeno je da je 2018. preko 8 i po miliona ljudi izgubilo živote usled izloženosti zagađenjom vazduhu izazvanom sagorevanjem fosilnih goriva. Ovo otkriće nam govori da je na godišnjem nivou jedna od 5 smrti u svetu povezana sa ovim emisjama.\nU izveštaju Svetske zdravstvene organizacije iz 2019. gde se razmatra zagađenje vazduha u Srbiji i uticaj zagađenja na javno zdravlje, navodi se da se u Republici Srbiji u proseku na godišnjem nivou zabeleži skoro 6600 preuranjenih smrti usled izloženosti zagađujućim supstancama iz vazduha, na osnovu podataka prikupljenih između 2010 i 2015.


Rukići sugeriše Kurtiju šta da ima u vidu prilikom ukidanja takse\nPredsednik kosovske Privredne komore Berat Rukići poručio je premijeru Aljbinu Kirtiju da zamena takse na srpsku robu nekom drugom merom treba da prati niz zahteva prema vlastima u Beogradu, imajući u vidu "veliki broj necarinskih barijera tokom tranzita ili izvoza robe na srpsko tržište".\nVučić se sastaje s Grenelom u Minhenu\nPredsednik Srbije Aleksandar Vučić učestvovaće sutra na Minhenskoj bezbednosnoj konferenciji, gde će imati niz bilateralnih susreta sa svetskim zvaničnicima, predstavnicima međunarodnih organizacija i kompanija.\nTači i Grenel o dijalogu i novim sporazumima\nPredsednik Kosova Hašim Tači razgovarao je u Minhenu sa specijalnim predstavnikom američkog predsednika Ričardom Grenelom o nastavku dijaloga između Srbije i Kosova.\nPotpisano Pismo o namerama o obnovi železničke linije Beograd-Prištna\nU Minhenu je potpisano Pismo o namerama za obnovu železničkog saobraćaja između Beograda i Prištine, u prisustvu predsednika Srbije Aleksandra Vučića, specijalnog izaslanika predsednika SAD Ričarda Grenela i predsednika Kosova Hašima Tačija.\n„Politički potez i sjajna prilika za foto reportere“\nNovinar prištinske RTV 21 Ljeart Hodža kaže da ne očekuje da će, nakon potpisivanja pisma o namerama o uspostavljanju železničkog saobraćaja između Kosova i Srbije, građani brzo početi da putuju vozom. Do tog momenta, ističe on, ima još mnogo koraka koji koštaju stotine miliona evra.\nVučić: Nema razgovora o statusu dok se ne ukinu takse\nPredsednik Srbije Aleksandar Vučić izjavio je danas u Minhenu da Beograd sa Prištinom neće razgovarati o statusu sve dok ne budu ukinute takse na robu iz centralne Srbije.\nHaradinaj upozorio Kurtija da će imati "težak razlaz" ako ukine taksu\nBivši premijer Kosova Ramuš Haradinaj upozorio je Aljbina Kurtija da će njih dvojica imati "težak razlaz" ukoliko novi premijer bude ukinuo taksu na proizvode iz Srbije i Bosne i Hercegovine.\nRakić: Bolja komunikacija, brži transport roba i usluga\nPredsednik Srpske liste Goran Rakić pozdravio je potpisivanje pisma o namerama za ponovno uspostavljanje železničke linije i gradnje autoputa između centralne Srbije i Кosova.\nDanas potpisivanje pisma o namerama za uspostavljanje železničke linije\nJevtić i Redžepi čestitali Dan Aškalija\nDanas se obeležava Dan Aškalija. Predstavnici srpskih i kosovskih vlasti uputili su pripadnicima aškalijske zajednice čestitke.\nPronađena sumnjiva eksplozivna naprava u Zvečanu\nNeidentifikovana eksplozivna naprava, crne boje, pronađena je danas u centru Zvečana, potvrdio za Radio Kontakt Plus, portparol Kosovske policije za region sever, poručnik Branislav Radović.\nStano: EU je tu kada je bitno za Beograd i Prištinu\nEvropska unija je pozdravila dogovore o obnovi železničkog saobraćaja i završetku auto-puta između Beograda i Prištine i potpisivanje pisama o namerama, ali i potvrdila svoju nepromenjenu poziciju glavnog posrednika u dijalogu o normalizaciji odnosa dve strane.\nVučić i Kurti na okruglom stolu o Zapadnom Balkanu u Minhenu\nPredsednik Srbije Aleksandar Vučić i kosovski premijer, Aljbin Kurti, prvi put su se sreli na okruglom stolu o Zapadnom Balkanu u Minhenu.\nKurti: Vučić osetio pritisak, pa je reakcija bila nervozna\nKosovski premijer Aljbin Kurti rekao je za Radio Slobodna Evropa da se na panelu o bezbednosti na Zapadnom Balkanu u okviru 56. Minhenske bezbednosne konferencije nije sastao sa predsednikom Srbije Aleksandrom Vučićem, već da su učestvovali na panelu.\nEkspres: Pompeo i Grenel odbili da se sastanu sa Kurtijem\nNedavnim izjavama o dva sporazuma postignuta sa Beogradom, uz insistiranje na taksi ili reciprocitetu, kosovski premijer Aljbin Kurti krenuo je u put direktne konfrontacije sa SAD, a to za prvu posledicu ima odbijanje visokih zvaničnika američke administracije Majka Pompea i Ričarda Grenela da se sastanu sa njim u Minhenu, piše prištinski portal "Ekspres".\nVučić: Haradinaj nije sam uveo takse\nNema sumnje da nije pravedno sve što se čini srpskom narodu, rekao je danas predsednik Srbije Aleksandar Vučić posle razgovora sa političkim predstavnicima Srba iz regiona, povodom najnovijih događaja u BiH i Crnoj Gori.\nDevetnaest godina od zločina u Livadicama\nParastosom u crkvi Svete Petke u Lapljem Selu sutra će biti obeležena 19 godina od napada na autobus "Niš ekspresa" u mestu Livadice kod Podujeva u kojem je život izgubilo dvanaestoro Srba.\nGodišnjica zločina u Livadicama: Nećemo dozvoliti da zaborave šta su uradili\nProšlo je devetnaest godina od napada na autobus „Niš ekspresa“ u selu Livadice kod Podujeva u kome je poginulo dvanaestoro Srba. Do danas niko nije kažnjen za ovaj zločin. I ove godine, u crkvi Svete Petke u Lapljem Selu, a potom i na grobu poginule Mirjane Dragović služen je parastos.\nBorelj: Radimo na imenovanju specijalnog izaslanika za dijalog\nVisoki predstavnik Evropske unije za spoljnu politiku i bezbednost Žozep Borelj potvrdio je da se radi na imenovanju specijalnog predstavnika ili izaslanika koji će se direktno baviti dijalogom između Beograda i Prištine.\nMakron pozvao Beograd i Prištinu da nastave dijalog o normalizaciji odnosa\nFrancuski predsednik Emanuel Makron pozvao je Beograd i Prištinu, u odvojenim pismima predsednicima Srbije i Kosova Aleksandru Vučiću i Hašimu Tačiju, da nastave dijalog o normalizaciji odnosa, preneo je Frans pres.\nTači o porukama iz Minhena: Priština mora povećati odgovornost za konačni sporazum\nKosovski predsednik Hašim Tači istakao je da su u Minhenu dobili jasne poruke da Priština mora povećati odgovornost za postizanje konačnog sporazuma sa Beogradom, sa posebnim naglaskom na okončanje dijaloga uz obostrano priznanje, piše "Koha".\nKurti: Odnosi sa američkim zvaničnicima ’sasvim u redu’\nTači: KBS jedno od najvažnijih dostignuća posle rata\nI predsednik Kosova Hašim Tači posetio je danas kasarnu Bezbednosnih snaga Kosova (BSK) “Adem Jašari” u čast 12. godišnjice nezavisnosti Kosova.\nRada Trajković: Ubistvo Olivera Ivanovića će biti rasvetljeno\nPredsednica Evropskog pokreta Srba sa Kosova Rada Trajković rekla je u emisiji Slobodno srpski da je snimak u ubistva Olivera Ivanovića, koji je i njoj nuđen za novac pre oko šest meseci, navodno otkupio ministar odbrane u Vladi Srbije Aleksandar Vulin.\nPriština: Svečana sednica povodom godišnjice nezavisnosti Kosova\nPovodom 12. godišnjice od proglašenja nezavisnosti Kosova u Prištini je održana svečana sednica kosovskog parlamenta. Počela je uz intoniranje himne. "Mi smo evropska država, građani slobodnog sveta", kazala je predsednica Skupštine Kosova Vjosa Osmani.\nPriština: Dobili smo slobodu, ali ne i sve što smo očekivali\nU Prištini, ali i drugim albanskim sredinama na Kosovu se danas slavi, što pokazuju ulice okićene kosovskim i albanskim zastavama, ali i primetan manji broj učesnika u saobraćaju. Građani su za RTV Kim kazali da za njih današnji dan pedstavlja slobodu.


Srpski medicinski časopis Lekarske komore - Regionalna lekarska komora Beograda\nUputstvo autorima za pripremu rukopisa za objavljivanje u „Srpskom\nmedicinskom časopisu Lekarske komore“.\nČast nam je da vas obavestimo da je Skupština Lekarske komore Srbije (LKS) donela odluku, krajem decembra 2019. godine, o osnivanju i izdavanju stručnog časopisa pod nazivom „Srpski medicinski časopis Lekarske komore“.\nU „Srpskom medicinskom časopisu Lekarske komore“ možete da objavljujete originalne stručne i naučne radove, pregledne članke, kratka saopštenja, uvodnike, pisma uredniku, meta-analize, prikaze bolesnika, aktuelne teme, prikaze knjiga, radove iz istorije medicine i drugo, iz svih oblasti medicine i zdravstvene zaštite.\nOvo je Časopis koji će lekarima i drugim zdravstvenim radnicima obezbediti i besplatnu kontinuiranu medicinsku edukaciju, kroz objavljivanje (prvi autor 6 bodova, a koautori po jedan bod) i recenziranje radova (2 boda).\nPozivamo vas da svoje radove objavite u časopisu LKS. Uputstvo autorima za pripremu rukopisa za objavljivanje u „Srpskom medicinskom časopisu Lekarske komore“ možete preuzeti na sajtu LKS.\nČasopis je sa otvorenim pristupom, dvostrukom, slepom, nezavisnom recenzijom i proverom na plagijarizam.\nSrpskog medicinskog časopisa Lekarske komore


Seminar “Jednostavno, izviđaštvo” – Šid , 24.Jun 2016. - TURISTIČKI KLASTER SREM\nSeminar “Jednostavno, izviđaštvo” – Šid , 24.Jun 2016.\nObjavljeno četvrtak, 16 jun 2016 23:06\nPod nazivom “Budi spreman da kreiraš bolji svet – 2”, pokrenut je projekat , podržan od Ministarstva sporta i omladine , na reafirmaciji izviđačkog pokreta i uvođenja neformalnog obrazovanja koje će omogućiti deci izbor izviđaštva kao izbornog predmeta i tako , kroz redovno školovanje , stvoriti preduslove za rad izviđačkih sekcija.\nU ovoj fazi realizacije projekta , seminari “ Jednostavno, izviđaštvo” stavljaju akcenat na edukaciju mladih prosvetnih radnika, koji će dati podsticaj razvoju izviđačkih aktivnosti: kao obliku saradnje sa lokalnom zajednicom , načinom upućivanja mladih u zdrave stilove života , nenasile komunikacije i pravilnog odnosa prema prirodi.\nSeminar namenjen prosvetnim radnicima - aktivistima iz Srema , održaće se narednog petka ( 24.Jun ) u Šidu, pa eto prilike da narednog vikenda spojite lepo i korisno! Da prisustvujete seminaru , koji je besplatan i sertifikatom sa seminara otvorite mogućnost da se kvalifikovano bavite ovim poslom a zatim , učešćem u kampu “Odreda Izviđača Lazar Bibić “ iz Šida , osetite duh pokreta šidskih izviđača koji se izborio sa svim tranzicijama i već petu godinu za redom organizuje zanimljivu manifestaciju “Olimpijadu u zaboravljenim dečijim igrama”.\nSeminari “ Jednostavno, izviđaštvo” daju osnov o načinu uvođenja izviđaštva u školske planove, kroz rad izviđačke sekcije, osnovne elemente za sprovođenje izviđačkog programa kao podrška svakodnevnom nastavnom procesu u alatima koji izviđački program nudi za sprovođenje učenja svuda i na svakom mestu.\nPovratak prirodi je definitivno postao imperativ modernog doba a popularnost programa: eko, etno , seoskog turizma, zdravstvenog, adrenalinskog i drugih vidova aktivnog turizma samo potvrda da je konekcija sa prirodom nasušna potreba i da ono malo slobodnog vremena želimo da iskoristimo na najbolji moguć način. Utoliko više , regrutovanje mladih naraštaja na aktivnom odnosu prema prirodi i koegzistenciji , predstavlja najbolji način za održiv razvoj programa đačkog i omladinskog turizma kao specifičnih vidova aktivnog turizma, za koji se i sami zalažemo i koje ćemo uvek podržati.


Radnici FCA "neće dvaput da se sapletu o isti kamen" - Bizlife.rs\n10:22 Kragujevac, 15/07/2017\nŠtrajkački odbor u preduzeću Fijat Krajsler automobili (FCA) Srbija saopštio je da nije dobio poziv za pregovore ili razgovore od FCA, niti od bilo koje državne institucije, već samo predlog Protokola o okončanju štrajka.\n“Nudi nam se, da se dva puta sapletemo o isti kamen”, navod Štrajkački odbor.\nŠtrajkački odbor je izrazio spremnost da svakog trenutka, bez obzira na doba dana ili noći, počne pregovore s relevantnim sagovornicima.\n“Štrajkački odbor će Ministarstvu privrede u roku od nekoliko sati dostaviti izmenjeni predlog Protokola u kome će od Vlade Srbije tražiti da preuzme svoj deo odgovornosti, kao vlasnik 33 odsto kapitala u preduzeću FCA”, navodi se u saopštenju.\nOdbor je pozvao Vladu da onemogući da Fijatove procedure budu iznad zakona u Srbiji.\n“Tražimo da Vlada, preko predstavnika kapitala Republike Srbije u upravljačkim strukturama preduzeća, inicira pronalaženje rešenja, a državni organi primene Zakon o štrajku i silom zakona i države, nalože preduzeću FCA da započne pregovore”, saopštio je Štrajkački odbor.\nNekoliko stotina radnika druge smene u petak je ispred Skupštine grada predalo pismo za predsednika Aleksandra Vučića, u kome su izneli svoje zahteve. Ministarstvo privrede je predložilo potpisivanje protokola koje bi omogućilo početak pregovora radnika i rukovodstva.\nSve je izvesnije da će „Fijat” otići iz Srbije, piše Politika. Predsednik Štrajkačkog odbora Zoran Marković juče u Vladi Srbije, kako kaže,


08/08/2015 - Ozonpress :: internet portal\n//8 avgusta, 2015\nDo kraja oktobra meseca voda sa vodosistema Rzav trebalo bi da konačno dođe do sela Trmava. Time bi se višegodišnje muke oko pet hiljada stanovnika ovog dela našeg grada konačno okončale. To je prilikom nedavne slave ove mesne zajednice novinarima najavio predsednik Saveta MZ...\nFudbaleri Radnika iz Surdulice zabeležili su danas svoju prvu pobedu u najvišem rangu takmičenja, pošto su na svom terenu savladali Borac iz Čačka sa 1:0 u četvrtom kolu Super lige. Radnik je do istorijskog trijumfa došao golom iz penala u 64. minutu. Jedanaesterac je izve...\nPolicija kažnjava nevezivanje pojasa\nZa samo nedelju dana kontrole saobraćajna policija je kaznila skoro 7.000 osoba zbog nevezivanja sigurnosnog pojasa, saopštilo je Ministarstvo unutrašnjih poslova. Zbog toga, saobraćajna policija i u narednom periodu nastavlja kontrolu korišćenja sigurnosnih pojaseva, kako na...\nNemac koji je voleo Srbiju!\nTačno pre 86 godina, u Beogradu je preminuo profesor Univerziteta u Lozani, istaknuti kriminolog svetske reputacije, švajcarski dobrovoljac srpske vojske u Prvom svetskom ratu, doktor Arčibald Rajs. Rajs je bio jedan od onih koji je iskreno voleo Srbiju, bio je spreman d...\nPotpredsednica vlade i ministarka građevinarstva i infrastrukture najavila je danas da će Koridor 11 od Obrenovca do Preljine, u dužini od oko 105 kilometara, biti završen do sredine 2017. u punom profilu autoputa. Mihajlović je povodom obeležavanja Dana građevinara Srbije -8....


Stanković: Ispunjeni zahtevi Haškog tribunala za pristup vojnim arhivama SCG\nMinistarstvo odbrane ispunilo je sve zahteve Haškog tribunala za pristup vojnim arhivama državne zajednice a Vojno-bezbednosna agencija sarađuje sa ostalim tajnim službama u zemlji u pronalaženju osoba optuženih pred Haškim tribunalom i ljudi koji su im pomagali u skrivanju, izjavio je ministar odbrane Zoran Stanković.\nMinistar Stanković je na konferenciji za novinare rekao da ostaje pri stavu da će smeniti direktora Vojno bezbednosne agencije Svetka Kovača ukoliko haški optuženik Ratko Mladić ne budeuhapšen do određenog datuma, ali nije želeo da precizira o kom datumu je reč. Premijer Vojislav Koštunica je taj koji se obavezao da će u određenom roku Srbija ispuniti obaveze prema Haškom tribunalu, kratko je rekao ministar odbrane Zoran Stanković.\nKad su rokovi u pitanju, srpski ministar za državnu upravu Zoran Lončar izjavio je da svakog trenutka Srbija sve više napreduje ka izručenju Ratka Mladića Haškom tribunalu. Ozbiljnoj Vladi i državi ispunjavanje međunarodnih obaveza mora biti prioritet, rekao je ministar Lončar.\nA povodom podizanja optužnice za ratne zločine protiv civila u Suvoj Reci na Kosovu, direktorka Helsinškog odbora za ljudska prava Sonja Biserko izjavila je da je optužnica važna, uprkos zakašnjenju od nekoliko godina. Podizanje optužnice u ovom trenutku može koindicirati s pritiskom na Beograd za izručenje Ratka Mladića, rekla je Sonja Biserko. Portparol Tužilaštva za ratne zločine Bruno Vekarić izjavio je da Tužilaštvo u ovom trenutku radi na 40 predmeta koji su u fazi predkrivičnog postupka, a neki od tih predmeta tretiraju i zločine na Kosovu.


Od 18. maja počinje saobraćati voz do Visokog - Direktno.ba\nHome » Od 18. maja počinje saobraćati voz do Visokog\n– Na prijedlog Ministarstva saobraćaja i zbog opravdanosti uvođenja linija do Pazarića i Podlugova, Vlada Kantona Sarajevo je prihvatila sufinansiranje željezničke linije do Visokog. Voz do Visokog počinje saobraćati od 18. maja. Na ovaj način će se i stanovnicima naselja Lješevo, u općini Ilijaš, omogućiti brže, povoljnije i sigurnije putovanje, što je naš konačni cilj – istakao je ministar Šteta.\n– Nastavljamo dobru saradnju sa Vladom Kantona Sarajevo, koja je prva prepoznala važnost željezničkog saobraćaja. Rezultat uvođenja linija do Pazarića i Podlugova je opravdao očekivanja. Posebno sam zadovoljan što ćemo sada imati vezu Sarajevo-Visoko. Mnogo je prednosti korištenja željeznica jer, pored sigurnosti, masovnog i povoljnog prevoza, rasterećujemo gužve i istovremeno utičemo na zaštitu ekologije – istakao je direktor Džafić.\nSaradnja Vlade KS i Željeznica FBiH će biti nastavljena i unaprijeđena, a red vožnje, informacije o cijeni karata i sve dodatno o liniji Željeznička stanica – Podlugovi – Visoko će biti blagovremeno objavljene na web stranici Željeznica FBiH, saopćeno je iz Službe za protokol i press KS.\nTagsvisoko Željeznica FBiH


Viz Er počinjе da lеti s niškog aеrodroma 3. jula | Ministarstvo građevinarstva, saobraćaja i infrastrukture\nPočetak > Aktuelnosti > Saopštenja > Viz Er počinjе da lеti s niškog aеrodroma 3. jula\nViz Er počinjе da lеti s niškog aеrodroma 3. jula\nNiskotarifna mađarska avio-kompanija Viz Er (Wizz Air) objavila jе danas u Vladi Srbijе da uvodi lеtovе i sa niškog Aеrodroma „Konstantin Vеliki“. Uspostava novе linijе Bazеl-Niš od 3. jula slеdеćе godinе rеzultat jе ugovora sklopljеnog uz pomoć i podršku Ministarstva građеvinarstva, saobraćaja i infrastrukturе. Potprеdsеdnik Vladе Srbijе i ministar građеvinarstva, saobraćaja i infrastrukturе prof.dr Zorana Mihajlović rеkla jе da jе za Vladu Srbijе značajno što jе poslе nеkoliko godina Aеrodrom u Nišu napravio „ozbiljan komеrcijalan ugovor“.\n„Ovo jе prvi komеrcijalni ugovor koji jе niški aеrodrom napravio sa jеdnom kompanijom. Svih prеthodnih godina ugovori su sklapani sa subvеncijama i od po nеkoliko miliona еvra. Za Vladu Srbijе i Ministarstvo to jе najznačajnija vеst jеr znači da Aеrodrom možе da funkcionišе, da ćе sе isplatiti i da ćе sе komеrcijalno ponašati. To jе bio cilj Ministarstva kada smo davali podršku ovomе“, rеkla jе Mihajlović.\nOna jе dodala da su Ministarstvo, Aеrodrom Nikola Tеsla, SMATSA, Dirеktorat za civilno vazduhoplovstvo i grad Niš obеzbеdili tеhničkе uslovе da niški aеrodrom funkcionišе i po lošim vrеmеnskim prilikama što jе rеzultiralo trogodišnjim ugovorom sa Viz Er-om.\nSa najavljеnom novom linijom, Viz Er ćе imati ukupno 11 linija u Srbiji, i lеtеćе do sеdam zеmalja sa dva srpska aеrodroma - u Bеogradu i Nišu.\nPotprеdsеdnik Viz Er-a Džon Stivеnson jе rеkao da jе otvorеna mogućnost uvođеnja i dodatnih novih linija sa niškog aеrodroma.\nGradonačеlnik Niša Zoran Pеrišić ukazao jе na značaj ovog ugovora za razvoj grada Niša.\n„Ovo jе način da sе osiromašеni Niš koji jе cеntar jugoistočnе Srbijе razvija. Aеrodorm jе Nišu potrеban i nadam sе da ćеmo sе brzo pohvaliti rеzultatima“, istakao jе Pеrišić.


Vesna Kodžopeljić: Puštam srcu da me vodi || Story.rs\nVesna Kodžopeljić: Puštam srcu da me vodi\nVesna Kodžopeljić, direktorka maloprodaje kompanije nameštaja MATIS otkriva na šta je najponosnija kada je reč o karijeri, kako troši sobodno vreme, zašto ne voli da drugima daje savete i objašnjava na koji način usklađuje posao i privatni život\nKompanija Matis Group posluje već 20 godina i za to vreme je postala sinonim kvaliteta, udobnosti i prepoznatljivog dizajna. Za uspeh koji se meri velikim brojem zadovoljnih kupaca zaslužna je, između ostalih, Vesna Kodžopeljić, mlada, stručna i poslovno vrlo posvećena dama, koja obavlja funkciju direktora maloprodaje. Kako nam je otkrila, do te pozicije pela se stepenik po stepenik, a mada je zbog profesionalnog napretka pristala na mnoga odricanja, tvrdi da je kroz posao s godinama naučila kako da istovremeno bude delotvorna na više frontova. Svaki slobodan trenutak koristi da otputuje kod roditelja u Ivanjicu i to vreme provedeno s njima, kao i s bratanicom Ljubicom, za nju ima neprocenjivu vrednost. Pored najmilijih, Vesnin najvažniji izvor ljubavi i pozitivne energije jeste i posao koji obavlja s velikom radošću, te nam je već na početku razgovora ispričala o saradnji Matis Groupa i kompanije Natuzzi.\n– Saradnju kompanija Matis Group i Natuzzi često volim da opišem poslovicom Sličan se sličnom raduje. Već šest godina generalni smo zastupnici za Srbiju linije luksuznih dizajnerskih komada nameštaja Natuzzi editions, kao i prvoklasnih kožnih garnitura i setova pod nazivom Softaly. Rekla bih da smo brend Natuzzi, snagom naše kompanije, vratili u Srbiju i to na mesto koje mu zaista pripada. Istovremeno smo generalni zastupnici još nekoliko italijanskih kuća nameštaja, kao što su Connubia, Scab, Nicoletti, Novaluna, Unopiu...\nOsim na lep dizajn, kompanija Matis Group je, ako smo dobro zaključili, poslednjih godina fokusirana i na praktičnost. Koliko ovde ima vašeg udela kao ženskog člana rukovodstva?\n- Na kreiranju radi čitav tim sastavljen od inženjera i dizajnera. Kao ekonomista, dajem svoj doprinos po nekim drugim pitanjima, u samom procesu planiranja i izrade jednog komada nameštaja koji će biti plasiran na tržište. Kao žena, pre svega obratim pažnju na estetiku i u tom smislu vrlo često umem da dam sugestiju, ali kada su kvalitet i praktičnost u pitanju, poslednju reč svakako ima mašinski inženjer, koji je i direktor naše proizvodnje.\nDa li je teško u današnje vreme biti žena na vodećoj poziciji?\n- Mislim da sve manje ili gotovo uopšte nema podela po polovima kada je reč o bilo kojoj poziciji, pa i rukovodećoj. Bar je takav slučaj kod nas u kompaniji, o čemu svedoči veliki broj žena u različitim sektorima. Što se mog razvojnog puta tiče, ono na šta sam veoma ponosna jeste to što sam, odmah po završetku školovanja, u kompaniji krenula stepenik po stepenik. Prošla sam kroz skoro sve sektore i upravo to iskustvo mi je pomoglo da steknem kompletnu sliku, tj. budem upućena u svaki segment posla kojim sada rukovodim. Uostalom, zalaganje, posvećenost i rezultat su najobjektivniji pokazatelj nečijeg rada, bilo da je u pitanju žena ili muškarac.\nMože li direktorka maloprodaje u kompaniji Matis Group jednako uspešno da obavlja i ulogu emotivne partnerke, supruge, majke, sestre, prijateljice?\n- Kroz posao sam naučila da delujem na više frontova istovremeno i da budem dostupna u svakom trenutku za bilo koji zahtev. Tako se ophodim i u privatnom životu prema najbližem krugu prijatelja. Svaki slobodan trenutak koristim da otputujem kod roditelja i to vreme provedeno s njima, kao i s mojom bratanicom Ljubicom, za mene je od neprocenjive vrednosti, a ujedno je to moj najvažniji izvor ljubavi i pozitivne energije. Još uvek se nisam ostvarila u ulozi supruge i majke pa ne mogu da vam dam potpun odgovor, ali verujem da će se i to u skorije vreme desiti. Ono u šta sam sigurna je da ću se truditi da budem posvećena i uspešna i na tim poljima (smeh).\nŠta biste poručili damama koje odustaju od karijere jer smatraju da će im to uništiti privatni život?\n- Ne volim da delim savete jer mislim da svako od nas teži različitim ciljevima i idealima, ali smatram da je važno da verujemo u sebe i pustimo srce da nas vodi. Nikada ne odustajem od snova i to je jedini savet koji mogu da dam.\n- Odrasla sam u Ivanjici koja je, između ostalog, poznata kao vazdušna banja, stoga me vuče da slobodan dan provodim u prirodi. Na taj način se oslobađam stresa koji nam donose svakodnevica i život u velikom gradu. Kada nisam u mogućnosti da otputujem, uvek je dobrodošla šetnja ili ispijanje kafe s prijateljima.\nDa li je istina kada kažu da odabir nameštaja mnogo govori o našem karakteru ili pak skrivenim osobinama?\n- Ukus kod svih nas se s godinama menja, bilo da je u pitanju uređenje životnog prostora, stil odevanja... Podjednako uživam u prostoru uređenom u rustičnom stilu, kao i u modernom, minimalistički uređenom ambijentu. Važna je energija prostora, a to zavisi od ljudi koji se u njemu nalaze.\nNa šta ste do sada najponosniji poslovno?\n- Osim malopre promenutog razvojnog puta, ponosna sam na tim koji sam uspela da sastavim, a koji funkcioniše čitavu deceniju. Mišljenja sam da tu nije reč samo o ljudima koji zajedno rade, već onima koji jedni drugima pre svega veruju. Posle decenije uspešnog poslovanja, rekla bih da smo sve ove godine jedni u druge jako verovali.\nmatis kompanija matis vesna kodžopeljić direktorka kompanije matis promo\n"Mio ristorante e caffe" - Sinonim za sreću!\nRankeova, jedna od najlepših beogradskih ulica, upravo je dobila novo ”IT” mesto, restoran ”Mio ristorante e caffe” koji bi, tvrde gastronomski stručnjaci, mogao biti kandidat za Mišlenovu zvezdicu.\nPre nekoliko dana, kompanija Lidl Srbija organizovala je piknik i predstavila svoj novi brend "S ljubavlju, domaće", koji se sastoji od oko 80 proizvoda isključivo domaćih dobavljača, koje pored srpskog porekla, odlikuju visok nivo kvaliteta i specifična svojstva.\nU ljudskoj je prirodi da čovek uvek teži ka višim sferama. Bilo da je reč o duhovnoj nadogradnji ili materijalnoj satisfakciji, jedno je zajedničko – uz snažnu volju i priložen trud, potrebno je i kontinuirano ulaganje u sopstveno znanje. Ali, da li je to sve?\nAnu Lečić svi znate, a evo kako izgleda Ivan, stariji sin Branislava Lečića (FOTO)\nSin Branislava Lečića, koga je kao i ćerku Anu dobio u braku sa Ivanom Vujadinović, jedan je od retkih koji je kao dete poznatog oca uspeo potpuno da sačuva svoju intimu.


Kolarcu sredstva iz budžeta kao pomoć za rad u uslovima pandemije - Kultura - Dnevni list Danas\nPočetna » Kultura » Kolarcu sredstva iz budžeta kao pomoć za rad u uslovima pandemije\nKolarčevoj zadužbini opredeljena su finansijska sredstva iz budžeta Srbije – Ministarstva kulture i informisanja kao pomoć u obezbeđivanju uslova za nesmetano obavljanje delatnosti u vanrednim i otežanim okolnostima usled pandemije korona virusa.\n0Piše: Beta 14. januara 2021. 14.56\nKako je saopšteno iz te ustanove, finansijska pomoć namenjena je pokrivanju troškova poslovanja dok se ne stvore uslovi za redovno funkcionisanje i organizaciju programa i aktivnosti u punom obimu.\nU saopštenju se ocenjuje da su novom odlukom Ministarstva kulture i informisanja kao i prethodnom inicijativom da se trajno reši pitanje finansiranja Kolarca „rešeni najteži dani“ za tu ustanovu.\nOdbor Zadužbine je na sednici održanoj krajem 2020, na osnovu predloga ministarke kulture i informisanja Maje Gojković, doneo odluku i uputio Ministarstvu kulture i informisanja inicijativu za rešavanje pitanja trajnog finansiranja Zadužbine Ilije M. Kolarca.\nUz navedenu saglasnost Ministarstva i Zadužbine da je stvaranje uslova za normalno funkcionisanje Kolarca pitanje od nacionalnog značaja, inicijativa podrazumeva da Kolarac postane ustanova od izuzetnog nacionalnog značaja, sa trajnim finansiranjem i poverenim poslovima koji su u skladu sa kulturno-obrazovnim delatnostima Zadužbine i zadatakom trajnog negovanja publike, a da zadrži status Zadužbine, podseća se.\n„Uvereni smo da ćemo kroz definisanje koncepta poveravanja odrđenih poslova od šireg značaja za srpsku kulturu obezbediti očuvanje trajne misije institucije, nastavljanje njenog nespornog doprinosa razvoju najviših kulturnih i umetničkih vrednosti, ali i osigurati poštovanje volje njenog osnivača i velikog dobrotvora Ilije Milosavljevića Kolarca“, dodaje se u saopštenju Zadužbine.


Početna Izjave Obećanja Izgradnja pristupnih saobraćajnica za Prokop počinje u martu\nPremijer Vučić o izgradnji pristupnih saobraćajnica za železničku stanicu "Prokop".\n"Mi saobraćajnice pristupne počinjemo već u martu da radimo dakle i tu će veliku ulogu da ima i grad Beograd, a zatim očekujem da u narednih dva meseca ako budemo uspeli da završimo potpisivanje i konačnog ugovora i odmah idemo da iskoristimo građevinsku sezonu i da to radimo."\nTanjug, 26. 01. 2016. godine\nAleksandar Vučić je u januaru ove godine najavio da će izgradnja pristupnih saobraćajnica za železničku stanicu "Prokop" biti započeta u martu.\nIstog dana, na obeležavanju završetka prve faze rekonstrukcije stanice "Prokop", premijer je izrazio i očekivanje da u naredna dva meseca ceo posao bude ugovoren, a radovi u toku.\n"Obaveštavamo Vas da ugovor iz Vašeg zahteva nije potpisan, kao i da navedeni radovi nisu započeti", stoji u odgovoru koji smo dobili iz Direkcije.\nViše od šest meseci od Vučićevog obećanja, gradski menadžer je sredinom avgusta 2016. izjavio da je "ugovor za izgradnju saobraćajnice sa infrastrukturom i mostovskom konstrukcijom za pristup železničkoj stanici Prokop potpisan sa grupom izvođača, koju predvodi Strabag". Vesić je najavio da će radovi početi u narednih mesec dana, kao i da će biti završeni do maja 2017. godine.\n"Nakon pribavljanja neophodnih bankarskih garancija i odgovarajućih polisa osiguranja radovi mogu da počnu. Izgradnja pristupne saobraćajnice trajaće do maja sledeće godine, a vrednost ugovorenih radova je 380 miliona dinara. Radovima će se povezati gornji trg stanice sa postojećom saobraćajnom mrežom i javnim gradskim prevozom", rekao je Vesić.\nIzgradnja stanice "Prokop" probijala je mnoge rokove i već četrdeset godina ne uspeva da bude završena. Iako premijer Aleksandar Vučić najavljuje njen brzi završetak, kako kaže i pre roka, izgleda da je usporilo već kod druge faze, pa njegovo obećanje ocenjujemo kao neispunjeno.


Palanački bokseri Milutin Stanković, Dušan Janjić i Kristijan Jovanović ostvarili pobede u mečevima 2. kola Prve lige Srbije\nBokseri Goše i puleni trenera Nenada Dimitrijevića, koji u Prvoj ligi Srbije nastupaju na dvojnu registraciju za Metalac iz Valjeva i Radnički iz Kragujevca, potvrđuju visoku klasu\nBokseri iz Palanke, puleni trenera Nenada Dimitrijevića i članovi Goše, nižu pobede u ekipnoj Prvoj ligi Srbije i dokazuju kvalitet i potencijal.\nIskusni as Milutin Stanković (na slici) i talentovani i već dokazani Dušan Janjić nastupaju u ligi za valjevski Metalac, dok izuzetno perspektivni Kristijan Jovanović brani boje Radničkog iz Kragujevca. Sva trojica su ostvarili ubedljive pobede u 2. kolu Prve lige Srbije.\nValjevski Metalac je pobedio beogradski Radnički na Crvenom Krstu rezultatom 12:4. Dušan Janjić je, u kategoriji do 56 kg, prekidom u drugoj rundi, nadvisio Đorđa Veljovića, dok je Milutin Stanković savladao Kostu Božovića, u kategoriji preko 91 kg. Sekundant im je bio u mečevima trener Goše i njihov učitelj Neša Dimitrijević.\nRadnički iz Kragujevca je pobedio Naisus iz Niša rezultatom 10:6. Palančanin Kristijan Jovanović je, u kategoriji do 60 kg, prekidom u drugoj rundi, primorao na predaju Marka Simića


Jeremić: Protestima protiv opozicionih lidera Vučić pokušava da sakrije afere - Teslavision\nJeremić: Protestima protiv opozicionih lidera Vučić pokušava da sakrije afere\nPredsedavajući Savezu za Srbiju (SzS) Vuk Jeremić ocenio je danas da su “režimski” protesti protiv opozicionih lidera “nova izmišljotina” kojom predsednik Srbije Aleksandar Vučić pokušava da sakrije kriminalne afere svojih najbližih saradnika, kumova i prijatelja.\nNavodeći da je predsednik Srbije “preko svojih pijuna ispraznio račun pokreta Dveri i pokušao da uništi Demokratsku stranku”, Jeremić je u pisanoj izjavi ocenio da je “kontinuirana hajka na neistomišljenike kulminirala protestima protiv Dragana Djilasa u režiji Vučićevog režima”.\n“Uvrede, pretnje i nasilje prema neistomišljenicima su jedino čime se ovaj režim bavi. Savez za Srbiju nastavlja borbu protiv ovog nestručnog, kriminalnog i bahatog režima koji uništava Srbiju iz koje svakoga dana trbuhom za kruhom i mozgom za dostojanstvom pobegne 140 ljudi”, naveo je Jeremić a preneo Savez za Srbiju.\nJeremić je najavio da će SzS u narednim danima predstaviti javnosti “pozadinu organizovanih napada na političke neistomišljenike”.\nNekoliko hiljada članova i simpatizera Srpske napredne stranke (SNS) juče je u centru Niša izrazilo podršku predsedniku Srbije i SNS-a Aleksandru Vučiću i osudilo naslovnu stranicu nedeljnika NIN na kojoj je prikazan ispred snajpera i karikaturu lista Danas na sličnu temu.\nUčesnici protestne povorke nosili su znake “STOP” i transparente “Stop krvavom scenariju” i “Djilase ne ubijaj Srbiju”.\nTokom protesta nije bilo govora, a čelnici Gradskog odbora SNS Niš su negirali da su organizovali skup, iako su članstvu danima stizali pozivi da učestvuju i dovedu rodjake i prijatelje.\nPrevious : Dačić: Pretnje se ne mogu pravdati metaforama\nNext : Cerar: Evrointegracije glavni projekat\nVicepremijer S.Makedonije predlaže novo radno mesto: ‘KOVID-korodinator’\nJovanović: Beogradu neophodna korenita promena, to nije moguće na faličnim izborima 21. juna\nBoris Džonson ocenio skandaloznom smrt Džordža Flojda (VIDEO)